Никола Никодијевић: Почиње дезинфенкција свих кућа у Котежу | Socijalistička partija Srbije\nNikola Nikodijević: Počinje dezinfenkcija svih kuća u Kotežu Beograd\n28 juna, 2019 u 10:58\nPredsednik Skupštine Grada Beograda Nikola Nikodijević obišao je naselje Kotež na levoj obali Dunava, gde je u toku sanacija šteta nastalih posle poplave koju je izazvalo veliko nevreme, kada je palo više od 100 litara kiše po kvadratnom metru u kratkom vremenskom periodu.\nDogađaju su prisustvovali sekretarka za zdravstvo Vera Dražić, sekretar za upravu Nikola Prelević, predsednik opštine Palilula Aleksandar Jovičić, kao i direktorka Zavoda za biocide i medicinsku ekologiju Dragana Despot.\nNikodijević je istakao da je iz većine dvorišta voda ispumpana, pa se sada prelazi na drugu fazu posla, odnosno dezinfekciju prostora u kojima ljudi borave.\n– Ljudi iz Zavoda za biocide tretiraju dvorišta, a potom će isto biti učinjeno i sa unutrašnjim prostorijama. Dezinfekcija će biti obavljena redom u svim kućama, a potom će ljudima biti podeljene određene količine hlora kako bi mogli da dezinfikuju obuću prilikom svakog ulaska u kuću. Ljudima se dele i sredstva za dezinfekciju ruku, budući da čišćenje prouzrokuje kontakt sa predmetima koji su bili izloženi otpadnim vodama. U pitanju su preventivne radnje jer u ovom trenutku nema saznanja koja ukazuju na eventualne probleme sa zarazom – rekao je Nikodijević.\nPrema njegovim rečima, u ovom trenutku na teritoriji opštine Palilula nije preporučeno da se koristi voda za piće u Borči i Kotežu.\n– Upravo zbog toga smo juče na sednici Štaba za vanredne situacije doneli odluku da svakom domaćinstvu distribuiramo određenu količinu vode preko volontera Crvenog krsta. Pijaću vodu će imati svi pošto je na teritoriji leve obale Dunava, koja je pogođena nevremenom i poplavom, raspoređeno 25 cisterni. Verujem da ćemo u narednih nekoliko dana završiti čitav tretman na području pogođenom nevremenom, što važi i za ispumpavanje vode, ali i za dezinfekciju. Važno je da se ljudi pridržavaju uputstava koja dobijaju od stručnjaka iz Zavoda za biocide. Ljudima je podeljen larvicid koji bi trebalo ubacivati u septičke jame, kako ne bi dolazilo do razmnožavanja larvi komaraca. Uporedo sa tim, sve površine se tretiraju protiv komaraca sa zemlje, a od subote ćemo, ukoliko bude potrebe, tretirati ih i iz vazduha. Preduzimamo sve potrebne mere, ali je u ovom trenutku najvažnija saradnja sa građanima, kao i koordinisanost rada na sanaciji – rekao je Nikodijević.


Banatsko Aranđelovo » Blog Archive » Goleada u Podlokanju\nNaime, Hajduk je na svom terenu ugostio Slaviju. Kao i uvek viđena je sjajna utakmica, sa čak 5 pogodaka, koju je pored toga obeležilo i jedno isključenje, mnoštvo žestokih duela, visoka tenzija i velika borbenost oba tima.\nPočetak utakmice obeležila je nervozna igra obe ekipe, uz mnogo sitnih prekršaja. Nakon jedne sporne situacije i neprimerenog protesta igrača Slavije Maluckova, glavni arbitar meča istog kažnjava direktnim crvenim kartonom, tako da je gostujući tim od 15. minuta utakmice ostao sa igračem manje…\nNepromišljen potez igrača Slavije, vrlo brzo se negativno odrazio po ekipu, jer je Hajduk došao do vođstva.\nU nastavku prvog dela utakmice, Slavija je uspela da konsoliduje svoje redove i zaigra znatno bolje. Tako je u poslednjim trenucima prvog poluvremena Slavija izjednačila rezultat golom Saboa iz slobodnog udarca.\nNastavak je doneo nove obrte, pa je tako prvo gost, u 50. minutu utakmice, posle sjajne solo akcije Ištvana Husaka i gola Elezovića, došao u vođstvo. Usledio je pritisak domaćina, koji je sa igračem više atakovao na gol gostiju.\nInicijativa Hajduka urodila je plodom u 76. minutu, kada je Vuković izjednačio na 2:2.\nIpak, do kraja meča viđeno je još uzbuđenja a Slavija preko Slavkovića, ponovo na asistenciju Ištvana Husaka, dolazi do novog pogotka i pobede od 2:3.\nTako je Slavija zabeležila i drugu pobedu iz istog broja utakmica, dok je Hajduk zabeležio drugi poraz ove jeseni, uz po jednu pobedu i nerešen ishod.


Academ Link - Vujić: Sklopljen sporazum Univerziteta u Banjaluci i Tovson univerziteta iz Amerike\nObjavljeno: 23. 02. 2021.\nUniverzitet u Banjaluci potpisao je Sporazum o saradnji i akademskim razmjenama sa Tovson univerzitetom iz Sjedinjenih Američkih Država.\nSporazumom je predviđeno da će ugovorene strane zajednički raditi na promovisanju obrazovnih i akademskih razmjena, akademskih informacija materijala i publikacija, te da će podsticati međusobne obrazovne posjete.\nOvaj sporazum zaključen je na osnovu inicijative Bojana Vujića, ambasadora Bosne i Hercegovine u Sjedinjenim američkim državama (SAD) koji je rekao da je ovo tek početak i da je Tovson univerzitet jedan od najboljih univerziteta u SAD.\n"Sporazum je velika stvar i veliki korak za Univerzitet u Banjaluci. Radi se o jednom od najboljih univerziteta u Americi i ovo je samo početak saradnje. Već smo u pregovorima sa nekoliko univerziteta u Americi i očekujemo u narednom periodu da bude još sporazuma", rekao je Vujić dodajući da čim prođe situacija u vezi sa pandemijom virusa korona da očekuje posjete delegacije Univerziteta u Banjaluci Tovson univerzitetu u Americi, ali i predstavnika Tovson univerziteta, Univerzitetu u Banjaluci.\nInače, po ovom sporazumu već je počeo rad na planiranju zajedničkih aktivnosti pa je tako još 5. februara 2021. godine održan trilateralni sastanak predstavnika Tovson univerziteta, Estonskog preduzetničkog univerziteta primjenjenih nauka i Univerziteta u Banjaluci, a povodom zajedničke organizacije vebinara o razvoju preduzetništva na univerzitetima.\n"Riječ je o vebinaru koji će biti održan 27. aprila 2021. godine putem "Zum" platforme koji je namijenjen studenima, nastavnicima i saradnicima", objavljeno je nedavno na web stranici Univertiteta u Banjaluci.\nOvaj događaj će biti održan u formi panel diskusija i to "Najbolje prakse u pružanju podrške i razvoju studentskog preduzetništva" te "Uloga univerziteta u pružanju podrške preduzetništvu i investicijama kroz kreiranje partnerstva u zajednici, mentorstva i druga sredstva".


Delta dostavila ponudu za Merkator - Beta\nVesti » Beta 03.02.2009\nDelta dostavila ponudu za Merkator\nBeta utorak, 3. februar 2009.\nBEOGRAD, 3. februara 2009. (Beta) - Srpska kompanija Delta holding predala je ponudu za kupovinu 48 odsto akcija slovenačkog trgovinskog lanca Merkator, potvrđeno je agenciji Beta u toj kompaniji.\nU Delti nisu mogli da iznesu više podataka o ponudi, jer je to propisano uslovima tendera i potpisan je ugovor o poverljivosti.\nRok za dostavljanje neobavezujućih ponuda istekao je 2. februara, a kako je objavljeno za kupovinu Merkatora, koji je u većinskom vlasnistvu Pivare Laško i Infond holdinga, prema pisanju slovenačkih medija, zainteresovano je od 10 do 15 kupaca.\nKako je u novembru prošle godine saopšteno iz Delte, ta kompanija planira nastavak širenja poslovanja u zemljama jugoistočne Evrope i kupovina Merkatora značajno bi doprinela bržem ostvarivanju tog cilja.\nKupovinom udela u Merkatoru, navode u Delti, stvorili bismo kompaniju koja bi zauzela značajno mesto među vodećim maloprodajnim lancima u Evropi.\nKompanija Delta je nedavno ugovorila izgradnju trgovinkog centra u Ljubljani, u koji će investirati više od 240 miliona evra. U tom tržnom centru je planirano otvaranje prvog maksi supermarketa, kojim bi srpski trgovinski lanac ušao na slovenačko tržište.\nSlovenački Merkator, koji u Srbiji ima 95 prodajnih objekata i zapošljava 4.000 radnika, najavio je da će sledeće godine investirati 29 miliona evra u širenje na srpskom tržištu.\n„Delta” predala ponudu za kupovinu „Merkatora”\nBlic utorak, 3. februar 2009.\nEMG utorak, 3. februar 2009.\nMondo utorak, 3. februar 2009.\nVečernje novosti utorak, 3. februar 2009.\nDelta dostavila ponudu za kupovinu 48 odsto akcija Merkatora\nRTV utorak, 3. februar 2009.\nEDB: Nismo mi krivi što stanovi u Stepi kasne\nKamaticapre 42 minuta\nPakistanska Vlada isključila klima uređaje i poručila: Ne nosite čarape na posao!\nS mediapre 17 minuta\nPortfelj hrvatskih banaka bolji od regionalnog prosjeka\nSEEbizpre 22 minuta


Studiranje u Australiji | Upis na studije i opcije studiranja u Australiji\nAustralija je jedna od najpopularnijih studentskih destinacija na svetu, i posle Sjedinjenih Država i Ujedinjenog Kraljevstva se smatra trećom po broju međunarodnih studenata. Svoju popularnost duguje vrhunskom obrazovnom sistemu, cenjenim diplomama, povoljnijim troškovima studiranja i života u odnosu na druge zemlje engleskog govornog područja, multikulturalnoj sredini, dobroj klimi i opuštenom načinu života.\nStudenti koji se odluče za Australiju kao destinaciju za studiranje, imaju na raspolaganju 43 univerziteta od kojih mnogi imaju više kampusa širom države, zatim 59 državnih koledža, više stotina privatnih koledža i veliki broj škola engleskog jezika. Studiranje u Australiji karakteriše upotrebljivo znanje, sticanje praktičnih veština, najsavremeniji uslovi i metode učenja, veoma iskusni predavači i brojne mogućnosti za sticanje praktičnog iskustva i povezivanje kako sa industrijom tako i sa ljudima iz svih delova sveta.\nPostoje različite opcije studiranja u Australiji\nZa upis na studije u Australiji je potrebno ispuniti određene uslove. Generalno postoje 2 glavna uslova, a to su:\nAkademski uslov - Da je student već stekao odgovarajući stepen obrazovanja, koji je potreban za upis na studijski program, na primer za stručne studije i osnovne akademske studije potrebno je srednje obrazovanje, za master studije je potrebna Bachelor diploma koja na našim prostorima može da se stekne i na fakultetu i na višoj školi, dok je za doktorske studije uslov završen master.\nZnanje engleskog jezika - Da student ima položen test engleskog jezika sa dovoljnom ocenom. Australijske obrazovne institucije prihvataju sve testove engleskog jezika koji su međunarodno priznati, međutim najpopularniji testovi su IELTS i TOEFL. Ocena koja se traži najviše zavisi od stepena studija, kao i od oblasti studiranja. Za pojedine oblasti poput medicine, stomatologije, farmacije, obrazovanja i sličnih oblasti su rigorozniji uslovi u odnosu na druge oblasti. Studenti koji u Australiji žele da studiraju kurs engleskog jezika ne moraju prethodno da polažu test.\nNeke obrazovne institucije mogu imati dodatne uslove za upis pojedinih studijskih oblasti. Na primer za programe vezane za kreativne umetnosti može da se traži portfolio, zatim za neke programe treba dokazati da student ima prethodno obrazovanje ili iskustvo u toj struci i slično.\nKod upisa doktorskih studija, student treba da osmisli i pripremi temu istraživanja kojom želi da se bavi tokom studija i da pronađe mentora koji će da odobri tu temu i prihvati da bude mentor studentu.\nPrvi korak u proceduri je informisanje i planiranje. Student pre svega treba da se upozna sa svim koracima procedure i uslovima. Potrebno je da se napravi vremenski plan i da student odluči u kom gradu želi da studira, na kojoj instituciji, koji program i kada želi da započne studije.\nKada student utvrdi šta želi da studira, sledeći korak je da se školi pošalje online upis uz svu potrebnu dokumentaciju. Ukoliko škola prihvati studenta, izdaje mu ponudu (Letter of Offer) za upis na program. Da bi se finalizovao upis student treba da prihvati ponudu i da plati prvi deo školarine, kao i obavezno zdravstveno osiguranje koje pokriva ceo period studiranja. Dobijanjem potvrde o upisu (Confirmation of Enrollment) zvanično se završava procedura upisa.\nPo dobijanju potvrde o upisu, student prelazi na završnu fazu procedure, a to je priprema i podnošenje aplikacije za studentsku vizu. Procedura apliciranja za vizu je ozbiljan proces koji zahteva vreme, pažljivu pripremu, dobru informisanost i posvećenost kako bi se aplikacija što bolje pripremila i povećale šanse za dobijanje pozitivnog ishoda. Za studentsku vizu se aplicira online putem zvaničnog sajta imigracione službe Australije, a na isti način se prilaže i celokupna dokumentacija.\nKako biste studirali u Australiji na nekom od mnogobrojnih studijskih programa koji traje duže od 3 meseca, potrebno je da imate važeću studentsku vizu za Australiju.\nDa bi student mogao da dobije studentsku vizu, potrebno je da dokaže da je verodostojan student, da su mu te studije potrebne i da će mu značiti za budućnost. Pored toga, student treba da dokaže da može da pokrije troškove studiranja i boravka u Australiji.\nStudentima koji imaju porodicu, mogu se pridružiti partner i deca u Australiji tokom studija. Kako često studiranje u inostranstvu traje duži vremenski period, studenti se ne moraju razdvajati od svojih najbližih, već imaju mogućnost da ih dodaju na svoju aplikaciju za vizu i ukoliko je ishod pozitivan, mogu porodično otputovati u Australiju na studije.\nOdlazak na studije u Australiju, pored sticanja cenjene diplome i kvalitetnog obrazovanja, predstavlja mogućnost i za sticanje vrednog međunarodnog radnog iskustva i poznanstava, koje mogu doneti velike prednosti za dalje planove u karijeri.\nStudentska viza za Australiju, omogućava studentima da rade part time tokom studija, dok tokom raspusta i praznika mogu da rade neograničeno. Part time rad podrazumeva 20 sati rada nedeljno, jedini izuzetak su studenti master by research i doktorskih studija koji imaju pravo da rade full time tokom trajanja studentske vize.\nPored vremenskog ograničenja, studenti nemaju drugih ograničenja po pitanju gde bi mogli da rade, dok su izuzetak pojedine delatnosti poput zdravstva i srodnih oblasti. Mlađi studenti koji nemaju puno iskustva najčešće pronalaze klašične studentske poslove, dok studenti koji imaju iskustva, lakše pronalaze posao u svojoj struci na početnim pozicijama. Radom tokom studija ,studenti mogu da pokriju osnovne troškove života.\nPartneri studenata takođe imaju pravo da rade part time tokom trajanja studentske vize. Pravo na full time rad imaju partneri studenata koji upisuju master i doktorske studije.\nStudenti koji u Australiji završe visoko obrazovanje (osnovne, master ili doktorske studije) u trajanju od najmanje 2 godine, imaju pravo da nakon završenih studija, apliciraju za Temporary Graduate vizu, preko Post Study Work strima i ostanu od 2 do 4 godine u Australiji i rade full time. Studenti mogu i na ovu vizu da dodaju članove porodice, a partner dobija pravo da radi puno radno vreme.\nDužina trajanja ove vize zavisi od stepena studija koji je student završio i od grada gde je studirao. Nakon završenih osnovnih i dvogodišnjih master studija u Sidneju, Melburnu ili Brizbejnu ova viza se dobija na 2 godine, dok studenti koji su ove studije završili u bilo kom drugom gradu mogu ostati 3 godine na ovoj vizi. Studenti Master by Research programa dobijaju ovu vizu na 3 godine, a ukoliko studiraju u regionalnim gradovima, poput Perta, Adelejda, Kanbere ili Gold Kousta, na 4 godine, koliko dobijaju i studenti doktorskih studija generalno. Studenti koi su završili doktorske studije u regionalnim gradovima, dobijaju mogućnost da rade 5 godina nakon studiranja u Australiji.\nAustralija nudi prednosti kao što su vrhunsko obrazovanje na nekom od svetski priznatih univerziteta\nImaćete priliku da u multikulturalnoj sredini upoznate ljude i kulture iz celog sveta\nTokom studija, studenti stiču pravo na rad i sticanje radnog iskustva u Australiji, što im znatno povećava šanse za zaposlenje nakon studija\nSa određenim studijama međunarodni studenti stiču pravo da apliciraju za Temporary Graduate vizu (podklasa 485) koja im daje pravo da određeni period nakon studiranja ostanu i rade u Australiji\nNiži troškovi studiranja u odnosu na USA i UK, i dobro plaćeni poslovi sa minimalnom satnicom od 20$, omogućavaju studentima da sami otplaćuju školarinu, troškove smeštaja i života u Australiji\nAustralijski univerziteti za određene osnovne i master studije dodeljuju parcijalne stipendije koje pokrivaju od 20 do 40% od iznosa školarine na godišnjem nivou ili za ceo period studiranja\nOpušten i miran život, sigurnu sredinu i bezbedno okruženje. Prijatna klima, veliki broj plaža i parkova za odmor.\nNajavljeno otvaranja granica za studente i nosioce Temporary Graduate vize nosi i dodatne mere kojima vlasti žele da olakšaju i ubrzaju povr...\nFilip nam je preneo svoje iskustvo studiranja na koledžu u Australiji, razlike između obrazovanja u Makedoniji i Australiji i prednosti stud...\nŠkole i univerziteti u Australiji nude stipendije međunarodnim studentima, koji se odluče za upis osnovnih i postdiplomskih studija u 2021/2...\nCvetanka nam je prenela njeno iskustvo odlaska iz Makedonije sa partnerom, na studije u Australiju, studiranja i mogućnosti rada i ostanka u...\nAustralijski obrazovni sistem je u velikoj meri fleksibilniji i inostranim studentima nudi različite opcije studiranja u Australiji i nekoli...\nStudiranje u inostravstvu je oduvek bio moj neostvaren san, a savršeno napravljen plan za upis na studije u Australiji doveo me je do studij...


Danas 40 zaraženih u Banjaluci: U slučaju pogoršanja stanja potrebne oštrije mjere\n23. Jul 2020 2778\nGradonačelnik Banjaluke Igor Radojičić rekao je da je sadašnji spektar preventivnih mjera s ciljem suzbijanja širenja epidemije virusa korona dovoljan, ali u slučaju daljeg pogoršanja situacije bilo bi potrebno preduzimanje oštrijih mjera.\n"Sa ovim brojem oboljelih i postojećim spektrom mjera još možemo da radimo i vodimo koliko-toliko normalan život", rekao je Radojičić.\nOn je naglasio da se grad nalazi u situaciji u kojoj se mora voditi računa o oboljelima, stalno treba sugerisati građanima da se pridržavaju preventivnih mjera i da, prije svega, vode računa o svom i zdravlju ostalih, ali da se ne smije zaustaviti život.\n"Vodimo računa o epidemiološkoj situaciji u gradu i sada smo u prilici da jednu nogu držimo na kočnicu, drugu nogu na gasu. Kočnica znači da ne smijemo potpuno pritisnuti i zaustaviti život, jer bi to imalo ogromne ekonomsko-socijalne posljedice, a gas znači da ne smijemo da pustimo kao da se ništa ne dešava", rekao je Radojičić novinarima u Banjaluci.\nU Republici Srpskoj u protekla 24 časa virus korona je potvrđen kod 146 osoba, od kojih je 40 iz Banjaluke.\nPrijedlog rebalansa budžeta Banjaluke 155 miliona KM\nIskopavanje šljunka: Policija provjerava snimak "iz svemira"\nBanjaluka slavi pad režima Mila Đukanovića


Peskov: Vašington je izdao Kurde\nAmerika je izdala i ostavila sirijske Kurde, a savjetovala im je da se povuku sa granice ili suoče sa turskom vojskom, rekao je danas portparol Kremlja Dmitrij Peskov, javlja Rojters.\nKomentari Peskova objavljeni su nakon što su Rusija i Turska juče postigle dogovor prema kojem će sirijske i ruske snage biti raspoređene na sjeveroistoku Sirije nakon odlaska Jedinice narodne odbrane /JPG/, kurdske milicije, sa granice sa Turskom.\nPeskov je naveo da sve ukazuje na to da su Amerikanci ohrabrivali Kurde da ostanu u blizini sirijske granice i bore se protiv turske vojske.\n"Amerika je bila najbliži saveznik Kurda u proteklim godinama, ali ih je na kraju ostavila i, u suštini, izdala. Sada Amerikanci više vole da ostave Kurde na granici sa Turskom i gotovo ih primoraju na sukobe sa vojskom", naglasio je Peskov.\nPrema njegovim riječima, ukoliko se Kurdi ne povuku, kao što je i predviđeno dogovorom Moskve i Ankare, onda će to morati učiniti sirijski graničari i ruska vojna policija, čime će Kurdi ostati sami pred turskom vojskom.\nGranatiranje Sirije nakon sporazuma o primirju


Etihad nastavlja dogovor o prodaji akcija kompanije NIKI | Gde Investirati\nRealizacija dogovora Air Berlin i kompanije „Etihad Investment Company LLC“o prodaji akcija kompanije NIKI koja je u indirektnom vlasništvu Air Berlina, nastaviće se u naknadno dogovoreno vreme i na način koji je u skladu sa regulativom Evropske unije, naveli su u svom zajedničkom saopštenju Etihad i AirBerlin i dodali da će „u dogledno vreme o tome saopštiti više detalja“.\nOve vesti dolaze nakon što se Etihad prošle nedelje povukao iz dogovora koji je predviđeo pokretanje nove evropske turističke avio-kompanije u saradnji sa „TUI AG“, prenosi „Reuters“. Etihad je kao deo dogovra trebalo da kupi NIKI pre početka saradnje sa avio kompanijom u vlasništvu „TUI AG“ – „TUI Fly“.\nU zajedničkom saopštenju Etihada i Air Berlina, potvrdili su, međutim, da neće doći do promena u dogovoru o prodaji akcija kompanije NIKI.\n“Nastavljamo da pružamo podršku naporima rukovodstva avio-kompanije Air Berlin u procesu transformacije. Isto tako, naša podrška avio-kompaniji NIKI i dalje stoji i cilj nam je da uskoro okončamo ovu transakciju”, izjavio je Ray Gammell, prelazni generalni direktor Etihad Aviation Group.\nDok se ova transakcija ne realizuje, NIKI će nastaviti da posluje kao posebna poslovna jedinica u okviru Air Berlin grupe, koja je usmerena na kratke i srednje turističke linije. Kako je navedeno, zimski red letenja za 2017. godinu kompanije NIKI je objavljen i sve rezervacije ostaju na snazi.\n“U okviru Air Berlin grupe postojaće dve na jasan način odvojene divizije: dugolinijske i letove ka najznačajnijim poslovnim centrima širom Nemačke i ostatku Evrope obavljaće Air Berlin iz Diseldorfa i Berlina. Kao posebna poslovna jedinica, NIKI će obavljati letove ka popularnim turističkim destinacijama. Na ovaj način će, kako novi Air Berlin tako i turistička jedinica koju predstavlja NIKI, biti u potrebnoj meri pokriveni organizacijom i resursima dok se ne okonča akvizicija avio-kompanije NIKI”, izjavio je Thomas Winkelmann, generalni direktor kompanije Air Berlin, stoji u saopštenju.\nPrevious Azijske berze u porastu, dolar stabilan\nNext Evropske berze nadoknađuju gubitke\nTags Air BerlinEtihadNIKIRay GammellThomas Winkelmann\nBurger King namerava da prihvati bitcoin kao sredstvo plaćanja\nLanac restorana brze hrane Burger King namerava da prihvati bitcoin kao sredstvo plaćanja, ali samo u Rusiji.


Sedenje ubija - Domino\nNaslovna Život Zdravi život Sedenje ubija\nAmerički naučnici kažu da je sedenje mnogo veći zdravstveni problem nego što se do sada smatralo.\nLjudi koji provode više vremena sedeći tokom slobodnog vremena će verovatno živeti kraće, bez obzira što vežbaju svaki dan. Utvrđeno je da žene koje provode više od šest sati dnevno sedeći, imaju 40% više šanse da umru ranije za razliku od žena koje dnevno sedeći provedu manje od tri sata. Muškarci koji provode više vremena sedeći imaju 20% više šanse da umru ranije.\nDugotrajno sedenje šteti imunom sistemu, što povećava rizik od raka i drugih bolesti, a loše utiče i na cirkulaciju. Naučnici Američkog udruženja oboljelih od raka poručuju da jedan sat vežbanja dnevno nije dovoljan za dug život.\ncorpse August 3, 2010 at 12:55 am\nserem se na život…….


Srpski centar Štutgart proslavio Svetog Savu – RASEJANJE.info\n30.01.2020 31.01.2020 Katarina\tDarinka Vićentijević, Milojko Kovačević, Protojerej Stanko Rakić, Radosav Đuričković, Srpski centar Štutgart\nČlanovi Srpskog centra Štutgart obeležili Svetoga Savu\nFoto: Fejsbuk SCŠ\nČlanovi Srpskog centra Štutgart slave dve slave: Svetog Savu i Petrovdan. Na tu ideju su došli, kada su osnovali Centar, koji je nastao spavanjem dva društva: Dukata sa delom članova Svetog Save (oba iz Štutgarta). Obe slave se slave podjednako i po svim srpskim običajima, sa svim članovima. A Srpski centar ih ima – 350.\nDomaćini slave (desno) porodica Đuričković i porodica Kovačević (levo)\nDomaćin prve slave, bio je ujedno i jedan od osnivača Centra, Đoko Đokić sa članovima svoje porodice. Već na toj, prvoj proslavi je dogovoreno da za svaku sledeću slavu, domaćini budu članovi dve porodice. Dogovoreno – urađeno. Ove godine kumovi su bili članovi porodice Đuričković – Radosav Raka sa suprugom Sandrom i ćerkama Marijom i Ninom i Kovačević – Milojko sa suprugom Jovanom i decom Melani i Stefanom. Njihova slavska obeležja osveštao je i slavski kolač prerezao sveštenik Stanko Rakić iz Štutgarta. On je pohvalio rad ovoga Centra, koji nastoji da okupi što više Srba i čini sve za decu i omladinu, kako bi odrastali u duhu srpske tradicije i kulture.\nSrpski centar je uvek pun dece\nOduševljeni atmosferom, pozitivnom energijom, nasmejanim licima mladih, ambijentom u nedavno useljenim prostorijama ovogodišnji domaćini su izrazili želju da budu kumovi i naredne godine kada se bude slavio Sveti Sava. „Naravno da smo počastvovani njihovom i željom i odlukom. Lep gest koji svima prija. To je u stvari velika pohvala našeg Centra, koji se ne samo trudi da bude jedna velika porodica, već to i jeste. Mi iz uprave smo mnogo ponosni na sve naše članove“ istakla je predsednica Centra za portal Rasejanje.info Darinka Vićentijević.\nPredsednica Darinka se toplo zahvalila i svim vrednim domaćicama koje su se potrudile da ionako bogata trpeza bude još bogatija. Lepo druženje upotpunili su i predstavnici Generalnog konzulata Republike Srbije u Štutgartu, koji su se odazvali pozivu i došli na proslavu Svetoga Save. Uz lepo druženje, prijatne priče i finu muziku članovi su se družili i uživali u negovanju običaja i tradicije svoga naroda.\n← Svetosavska proslava u Lionu\nVečeras počinju „Dani srpske kulture na Islandu“ →


Opština Berane partner Teletona za pomoć djeci sa karcinomom | Opština Berane\nOpština Berane partner Teletona za pomoć djeci sa karcinomom\nOpština Berane se uključila u prvi crnogorski Teleton na kom će se prikupiti novac za liječenje djece oboljele od karcinoma. Na Teletonu će učestvovati gotovo 100 poznatih ličnosti – glumci, pjevači, sportisti, TV lica, kao i predstavnici kompanija i institucija koje djeluju na teritoriji Crne Gore.\nRTCG, 777, Atlas, Vijesti, Pink i Prva, istovremeno će prenositi Teleton na svojim kanalima RTCG, 777, Atlas, Vijesti, Pink i Prva, istovremeno će prenositi Teleton na svojim kanalima.\nOni će se javljati na donatorski broj 1511 i razgovarati sa svima koji budu pozivali. Razgovori su ograničeni na dva minuta, pa će građani na taj način donirati po dva evra. Osim pozivom ka broju 1511, građani mogu donirati 1 evro slanjem poruke sadržine 5 na 14543.\nInicijativu je pokrenulo šest televizija, a organizatori poručuju da je poziv otvoren svim medijima.\nBroj će u toku trajanja Teletona biti aktivan za pozive iz fiksne i mobilne mreže Telekoma, a biće otvoren i za pozive iz drugih mreža u Crnoj Gori.\nOsim pozivom ka broju 1511, korisnici mogu dati doprinos i slanjem poruke sadržine 5 na 14543.\n„Ovu liniju, Telekom je ranije pokrenuo u saradnji sa Fondacijom ‘Budi human’, za pomoć građanima Crne Gore kojima su potrebna sredstva za liječenje, a koja nijesu u mogućnosti ostvariti kroz redovan zdrastveni sistem. Riječ je o projektu koji je dobio podršku u okviru Telekomove inicijative ‘Za svako dobro’ i koji je zamišljen kao platforma za povezivanje donatora i građana kojima je pomoć potrebna“, saopštili su organizatori\nOrganizatori Teletona su saopštili da se u Crnoj Gori godišnje dijagnostifikuje karcinom kod 15 do 20 djece. Djeci je potrebna naša pomoć jer liječenje često nije moguće u Crnoj Gori, ali ni u klinikama regiona.


NovaEnergija.net » Brzo i lako: Zaključite polisu osiguranja od autoodgovornosti u AMS Osiguranju Brzo i lako: Zaključite polisu osiguranja od autoodgovornosti u AMS Osiguranju – NovaEnergija.net\nBrzo i lako: Zaključite polisu osiguranja od autoodgovornosti u AMS Osiguranju\nwritten by Jelena Jovičić November 8, 2017\nRegistracija na vašem vozilu ističe?! Ne zaboravite da pre svega svratite u AMS Osiguranje i veoma brzo, jednostavno i na svakom koraku zaključite polisu osiguranja od autoodgovornosti!\nKako bi vaše vozilo bilo učesnik u saobraćaju, neophodno je da zaključite polisu osiguranja od autoodgovornosti, jer je upravo ona uslov za registraciju vozila u Ministarstvu unutrašnjih poslova.\nOdaberite AMS Osiguranje, jer zahvaljujući našoj širokoj prodajnoj mreži, naše stručno osoblje čeka vas na svakom koraku! Uštedite vreme i koristite prednosti sistema AMSS! Dođite u Ruzveltovu 19 u Beogradu i završite sve na jednom mestu, ne menjajući lokaciju – obavezno osiguranje vozila, tehnički pregled, registraciju, međunarodna dokumenta, članstvo u AMSS i drugo neophodno za sigurnu i bezbednu vožnju.\nA ukoliko želite da se zaštitite i troškova evenutalno nastale materijalne štete na vašim kolima, predlažemo vam najsigurniji vid zaštitite vozila. Na istom mestu zaključite polisu dobrovoljnog Kasko osiguranja i zaštitite se od brojnih rizika poput saobraćajne nezgode, poplave, požara, pada drveća ili fasade na vaš automobil ili krađe ukoliko je ugovoreno, u skladu sa uslovima osiguranja. Mislimo na vas i zato smo vam omogućili plaćanje premije u 12 mesečnih rata, a uz svaku zaključenu polisu Kasko osiguranja kod nas, dobijate na poklon i AMSS članstvo, kojim ostvarujete besplatne usluge i uštede na putevima Srbije i Evrope za godinu dana.\nRazloga je mnogo da odaberete baš AMS Osiguranje! Čekamo vas i na još više od 250 lokacija širom Srbije. Za više informacija posetite sajt www.ams.co.rs ili pozovite broj telefona 0800-09-009.\nBrzo i lako: Zaključite polisu osiguranja od autoodgovornosti u AMS Osiguranju was last modified: November 8th, 2017 by Jelena Jovičić\nams osiguranjeosiguranje od autoodgovornosti\nFacebook dodao ankete sa GIF-ovima i fotografijama\nSrbija osvojila šest medalja na naučnoj olimpijadi...


Cetvrtak , 2020-10-29 | 18:43:24\nPredsednik Odbojkaškog kluba Novi Pazar Denis Mavrić izjavio je danas da je taj superligaš izmirio dugovanja prema igračima, trenerima, menadžerima i dobavljačima iz prošle, ali i prethodnih sezona.\n"Zbog pandemije korona virusa i sveukupne situacije u državi i svetu, imali smo problem s finansijama i neke obaveze nisu izvršene u redovnom roku. Ne želim da dugujem i uplatio sam svojih 50 hiljada evra na račun kluba. Verujem da je to prekretnica u funkcionisanju trofejnog kolektiva", rekao je Mavrić na konferenciji za novinare.\nOn je naveo da je to najtrofejniji gradski klub, koji mora da "sačuva obraz i na koji niko ne sme da upire prstom".\n"Prethodna dugovanja su izmirena da bi u budućnosti našem klubu moglo da se veruje i kako bi moglo da se dogovara bilo šta, s bilo kim. Svima s kojima sam saradjivao od dolaska u klub prošle godine, zahvalan sam na strpljenju, razumevanju i poverenju, pa nije bilo dodatnih utuženja i značajnog povećanja troškova", kazao je Mavrić.\n"Ispoštovani su svi i zadržali smo dobre pozicije, iako možda to rezultatski trenutno tako ne izgleda. U vreme najvećih uspeha, okosnicu ekipe činili su odbojkaši sa strane, a sada igru nose mladići iz Novog Pazara. Njihova mladost mora da se razume i neiskustvo istrpi jer su oni pravi ponos ove čaršije", dodao je on.\n"Obaveze prema izvodjačima radova u bolnicama i ostalo su u ovom trenutku važniji od sporta i imamo razumevanja, ali nisam mogao da budem dužan i da svoj obraz potrošim za jednu takmičarsku sezonu", rekao je Mavrić.\n"Od budžetskih sredstava potrošli smo četiri miliona od 11,7 miliona planiranih. Imamo još 7,7 miliona, ali nisam siguran koliko je realno da se to realizuje. Bitno je da svima koji su zainteresovani za našu priču kažem da više nema dugova i 'repova' iza nas", dodao je on.\n"Kada su moguća pojačanja u pitanju, mnogo je nepoznanica zbog koronavirusa. Neki superligaši imaju zaražene igrače i videćemo kako će to da utiče na takmičenje. Nama je najbitnije da s našim snagama guramo dalje i da učinimo sve što je do nas da bismo izborili opstanak", zaključio je Šećeragić.


► Novi italijanski ministar policije najavio proterivanje migranata\nGovoreći na skupu na severu Italije, lider desničarske Lige Salvini, koji je novi ministar policije, upozorio je migrante da je "završeno sa slobodnom vožnjom" i da je "vreme da spakuju kofere", navodi Asošiejted pres.\nTa najava masovnih deportacija potvrdila je da je Italija dobila čvrsto antimigrantski nastrojenu stranku u vladajućoj koaliciji, i da će EU imati novog partnera na čelu svoje četvrte najveće ekonomije, zemlje koja je na prvoj liniji migracija u Evropu, navodi AP.\nSalvini je ranije danas s novim premijerom Đuzepeom Konteom i ostalim članovima Vlade prisustvovao vojnoj paradi povodom Dana Republike u centru Rima, gde su avioni u niskom letu ostavljali na nebu trag u bojama italijanske zastave.\nNovi ministar za rad i ekonomski razvoj Luiđi di Majo, lider Pokreta pet zvezdica, rekao je posle parade da od danas počinje rad na stvaranju novih radnih mestaa.\nOvogodišnja proslava Dana Republike usledila je svega dan po okončanju tromesečnog perioda političke neizvesnosti u Italiji, formiranjem vlade populista i evroskeptika koja je zabrinula Evropu.\nKonte, profesor prava koji se našao na čelu vlade desničarske Lige i antisistemskog Pokreta pet zvezdica, rekao je da je današnja proslava nadmašila sve tenzije iz prethodnih dana.\nItalijanski Senat glasao za ukidanje imuniteta Salviniju\nItalijanski Senat danas je glasao za ukidanje poslaničkog imuniteta lideru ekstremno desničarske stranke Liga Mateu Salviniju (Matteo), čime je otvoren put da bude sudski gonjen u slučaju...


PREDSEDNIK SRBIJE U KRALJEVU I VRNJAČKOJ BANJI (VIDEO) | Kraljevo Online\nPredsednik Aleksandar Vučić nastavio je danas kampanju „Budućnost Srbije“ obilaskom Raškog okruga.\nGovoreći o Vrnjačkoj Banji Vučić je podsetio da je država prethodnih godina mnogo novca uložila u ovu opštinu. „Danas Vrnjačka Banja divno izgleda, sve više je hotela, turistički kapaciteti su lepši i bolji. Vrnjačka Banja danas bukvalno izgleda lepše od Baden Badena, i mnogih evropskih banja“, rekao je on obećavši da će država uložiti još mnogo novca u Vrnjačku Banju. Međutim, ukazao je da je jedna loša vest koja dolazi iz Vrnjačke Banje to da imamo sve manje dece koja se rađaju u toj opštini.\n„Što je standard viši ovde, direktno proporcionalno opada natalitet. Potrebno nam je više dece“, upozorava je Vučić. Dodao je da država ulaže u povećanje nataliteta sve više i ponovio da nema opstanka naše nacije ako ne promenimo taj trend. „Bez toga naš narod i zemlja neće imati budućnost“, naglasio je Vučić.\n„Imamo u Prištini ljude koji se ponašaju neodgovorno, nisu ispunili što piše u Briselskom sporazumu. Jedinu obavezu Zajednicu srpskih opština, a posle toga uveli su takse od 100 odsto na srpsku robu želeći da unište srpski narod na KiM, da ga proteraju sa svojih vekovnih ognjišta, ali i da nanesu ekonomsku štetu Srbiji. Mi tu štetu možemo da istrpimo, ali nećemo odustati od nacionalnih i državnih interesa“, naglasio je on. “Svakog dana nam prete ujedinjavanjem Kosovske Mitrovice, naša poruka je jasna – čuvaćemo mir i stabilnost, nemojte da pomislite da je to znak slabosti, nećemo dozvoliti ni vama, ni bilo kom drugom, da napadnete naš narod“, poruka je Vučića.\nVučić je na Promenadi obišao i štandove sa rukotvorinama Udruženja „Zlatne niti“, a prethodno je posetio Dom zdravlja „Dr Nikola Džamić“.\nNaglasila je da 40 godina ništa nije rađeno u toj zdravstvenoj ustanovi i najavila drugu fazu radova u ovoj godini, za koje će Kancelarija izdvojiti 128 miliona dinara. Ove godine ozbiljno povećanje plata lekarima i sestrama. Vučić je obećao medicinskim sestrama i lekarima da će plate ove godine biti znatno uvećane. „Polako, vas sestre i lekare motivišemo da ostanete u Srbiji, da budete nešto zadovoljniji“, rekao predsednik, zahvalivši zaposlenima na dočeku i fotografisao se s njima.\nVučić je posle Vrnjačke Banje obišao proizvodni pogon fabrike kreveta i dušeka „Moja soba“ u Kraljevu. Vučić je rekao da država može da pomogne srpskim privrednicima, i to do 50 odsto investicije, i naglasio da su porodične firme budućnost srpske privrede. „Danas naša podrška srpskim privrednicima u određenim uslovima može da ide i do 50 odsto investicije. Imamo novca i pomoći ćemo na sve načine, jer je cilj da naše kompanije napreduju dramatično, da mogu da imaju veće profite, troše više i da mogu da zapošljavaju“, rekao je Vučić. On je naglasio da će država pomoći svako proširenje kapaciteta i dodao da se državi više isplati da ulaže u to, nego u potrošnju ili bilo šta drugo. „Ovakve (porodične) kompanije su budućnost Srbije“, poručio je Vučić.\nKaže da je fabrika „Moja soba“ porodično preduzeće u kojem rade tri generacije. „To su skromni ljudi koji rade i guraju fabriku napred. Deca vlasnika, dečaci, su mi obećali će i oni raditi tu i biti četvrta generacija“. Predsednik Srbije ističe da ta fabrika može sve da proda u Nemačkoj, Belgiji i drugim zemljama zapadne Evrope. „Nemačka sve proguta kada imate dobar proizvod i šta da ponudite. To su proizvodi srednje i više klase. Siguran sam da će ova fabrika u budućnosti uspeti da ostvari još bolje rezultate“, uveren je Vučić.\nNa pitanje novinara kada će biti otvorene nove fabrike u Kraljevu, Vučić je dodao da će se Kraljevčani mogu da očekuju nova zapošljavanja od kraja marta i početka aprila. „Srećan sam da osim stranih kompanija mogu da vidim srpske porodice koje prave posao. Koje umeju da rade i gde su svi ljudi nasmejani. Bolje da često dolazim u ovakve fabrike, jer se oraspoložim“, naveo je Vučić. „Onda sam i ja manji mrgud“, našalio se on.\nVučić je u razgovoru sa 11-godišnjim sinom vlasnika saznao i da je njegova želja da, kada odraste, bude predsednik Srbije. „Ne sumnjam da će tako biti,a li ako mu to ne uspe, zajedno sa bratom naslediće svoje roditelje u porodičnoj fabrici“, rekao je Vučić.\nVučić je posetio i Bogutovac gde je posetio Etno selo „Bogut“. Predsednika su dočekali ministar poljoprivrede Branislav Nedimović, porodica Filipović koja je vlasnik etno sela, predsednik Mesne zajednice Bogutovac Milan Pantović, meštani i vlasnici drugih etno kuća iz okoline. Vučić je dočekan tradicionalno, uz hleb i so, a nakon što se rukovao sa okupljenima, prišao i pomilovao malog Andreja, starog 19 meseci, kojeg je jedan od meštana držao u naručju. Predsednik je obišao jednu od brvnara, nakon čega je u sali za ručavanje, koja se nalazi u sklopu etno sela, sa meštanima razgovarao o ulaganjima u etno turizam.\nZa Vučića je bilo pripremljeno posluženje – specijaliteti kuće – gibanica, slane kiflice, domaće suvo meso, slanina, proja, pohovane palačinke… Etno selo „Bogut“ vlasništvo je porodice Filipović, a čine ga tri brvnare apartmanskog tipa zajedno sa starom kućom preuređenom za smeštaj gostiju, salom za ručavanje, mini-farmom, voćnjakom i baštom.


Predavanje za roditelje „Moje dete postaje đak prvak“ – MAMIN SVET\nHome Kuda s decom\tPredavanje za roditelje „Moje dete postaje đak prvak“\nby Mamin svet 24. marta 2015. 0 comment\nIma li većeg stresa, radosti, strepnje i ponosa od toga kada vam dete kreće u školu? Svi prolazimo kroz to, i čvrsto verujem da stručna pomoć i neke ideje od ljudi kojima je posao da se bave psihom, mogu samo da pomognu.\nMoja draga saradnica, Marijana Vilimonović, psiholog, koja je napisala brojne kvalitetne tekstove na ovom sajtu organizuje u četvrtak besplatno predavanje „Moje dete postaje đak prvak“.\nČemu predavanje o tome, kada smo i sami bili đaci?\nDa, roditelji su i sami bili đaci prvaci i znaju šta očekuje njihovo dete, nećemo ponavljati sve što sa sobom nosi polazak u školu… za proveru fizičke i psihičke spremnost vašeg deteta pobrinuće se lekari, kolege psiholozi i pedagozi koji tu procenu vrše. Zato je, kako kaže Marijana, fokus predavanja je na bazičnim emocionalnim sposobnostima deteta, nijihovom značaju za ovaj period, prepoznavanju i podsticanju od strane roditelja.\n– Pre svega govorićemo o sposobnostima: tolerancija na frustraciju, konstantnost i tolerancija na ambivalenciju, njihovim implikacijama na prihvatanje školskih obaveza, a biće reči i o savetima za uspostavljanje kvalitetne komunikacije sa školom i učiteljem od prvog dana, značaju ove komunikacije za dete i mogućim problemima u odnosu učitelj-roditelj – dodaje Marijana.\nRoditelji će dobiti zadatke kojima treba da se posvete do polaska u školu (u pripremnom periodu i u toku leta), kao i onima tokom prvog razreda.\n[su_frame]Broj mesta je ograničen. Vreme: 26.mart, od 18h Mesto: Beograd, Palilula, Ul. Ljube Didića 21. Prijavljivanje: 060/3695509, marijana.vilimonovic@gmail.com Marijana Vilimonović Psiholog i Life coach OLI Psihodinamkog metoda[/su_frame]\nPredavanje za roditelje „Moje dete postaje đak prvak“ was last modified: 24 marta, 2015 by Mamin svet\nbesplatno predavanje za roditeljeMarijana Vilimonovićpolazak u prvi razred\nBesplatne predstave u okviru manifestacije „Bolje art nego škart“


SEEbiz.eu / RS / Gondola od Ušća do Kalemegdana biće gotova do kraja sledeće godine\ngondola od Ušća do Kalemegdana Rasim Ljajić Zoran Radojičić Skijališta Srbije Dejan Ćika\nDatum objave: 01.10.2018. - 15:38:19\nDužina linije biće jedan kilometar, imaće 25 luksuzno opremljenih kabina i prevoziće tri hiljade putnika na sat. Projekat će sprovoditi JP „Skijališta Srbije".\nSporazum su potpisali ministar trgovine, turizma i telekomunikacija Rasim Ljajić, gradonačelnik Beograda Zoran Radojičić i direktor Javnog preduzeća „Skijališta Srbije" Dejan Ćika.\n„Ovo je jedan kapitalni projekat koji će dalje omogućiti razvoj turizma grada Beograda i olakšati konekciju izmedju dva dela grada. U ovoj godini smo imali milion gostiju, a ukupan prihod od turizma povećan je od 15 do 20 odsto u odnosu na prošlu godinu i iznosi oko 800 miliona evra", kazao je Radojičić.\nMinistar trgovine, turizma i telekomunikacija Rasim Ljajić kazao je da je Beograd lider turizma i da je ove godine u glavni grad došlo 53 odsto ukupnog broja turista koji posete Srbiju.\n„Projekat je značajan jer će povećati turistički promet Srbije. Period povraćaja uloženog novca je najviše pet do sedam godina, ali mi očekujemo da će za manje od šest godina sva uložena sredstva biti vraćena", rekao je Ljajić.\nDirektor JP „Skijališta Srbije" Dejan Ćika govoreći o gondoli kazao je da će početi sa minimalnim kapacitetom prevoza 3.000 putnika, ali da očekuje da će se vremenom ostvariti i maksimalni kapacitet od 6.000 putnika na sat.\nOn je dodao da se razmišlja i o tome da gondola udje i u sistem javnog prevoza.


Nakon prošlogodišnje pauze izazvane pandemijom korona virusa, zlatiborski kamp ponovo je ugostio veliku grupu holandskih kampera, za koje je Turistička organizacija Zlatibor pripremila veoma zanimljive izlete i obilaske. Ovo je prva organizovana grupa kampera ovog leta.\nČlanovi jedne od najvećih kamping asocijacija u holandiji „ASCI“ na Zlatibor su stigli sa 15 vozila i u kampu na Tić polju borave tri noćenja, od 29. avgusta do 01. septembra.\nZlatiborski kamp je nezaobilazna stanica zapadno-evropskih kamping grupa na njihovom proputovanju kroz zemlje Balkana. Iako je prethodne godine pandemija korona visrusa onemogućila dolazak organizovaih grupa, ove godine, čim su se za to stekli povoljni uslovi, saradnja sa kamping ascojicaijama je nastavljena.\nDa uslovi za boravak u zlatiborskom kampu ispunjavaju visoke standarde evropskih kampera najbolje potvrđuje podatak, da u organizaciji velikih evropskih kamping asocijacija, već sedmu godinu za redom, ovde odmaraju Holanđani, Nemci, Englezi, Česi, Slovenci… Dobra saradnja biće nastavljena i u narednom periodu jer je za sledeću godinu već sada ugovorena poseta nekoliko velikih grupa.\nIako je ove godine ostvarena tek jedna poseta veće organizovane grupe, od početka ove sezone više od 80 odsto kamp parcela je konstantno popunjeno. To su bili individualni kamperi, uglavnom iz inostranstva. Najviše ih je iz Slovenije, Češke, Poljske, Nemačke, a ovog leta posebno je iznenađujući veliki broj kampera iz susednih zemalja Mađarske i Makedonije. Pored toga što uživaju odmarajući se u kampu, oni obilaze najpoznatije atrakcije i upoznaju se sa prirodnim lepotama, kulturom i tradicijom zlatiborskog kraja.\nkamp, kamperi, Zlatibor


Na prijedlog Federalnog ministarstva poljoprivrede, vodoprivrede i šumarstva, Vlada FBiH je donijela izmjene i dopune Programa poticaja za 2020. godinu. Time su ukinuta ranija ograničenja u biljnoj i animalnoj proizvodnji za fizičke osobe, poljoprivredne obrte i pravne osobe. A proizvođačima osigurano pravo na dodatna poticajna sredstva za svako ostvareno povećanje proizvodnje.\nSvi rokovi navedeni u Programu i Pravilnicima prolongirani su zbog donesenih mjera ograničenja kretanja ljudi u vrijeme pandemije koronavirusa i reduciranog rada službenika u općinama.\nPodrška za sufinansiranje proljetne sjetve realizirana je u 70 gradova/općina u ukupnom iznosu od 4.747.189,32 KM. A za sufinansiranje jesenske u 48 gradova/općina u ukupnom iznosu od 1.231.323,68 KM.\nU aprilu 2020. godine je Federalno ministarstvo uspostavilo kreditnu liniju s Razvojnom bankom FBiH. Sa ciljem obezbjeđenja povoljnih uslova za investicijska ulaganja u oblasti poljoprivrede i prehrambene industrije. Na principu da korisnik obezbjeđuje 25 posto sredstava vlastitog učešća, 25 posto grant sredstava obezbjeđuje Ministarstvo, a 50 posto Banka (rok otplate kredita do 15 godina, grace period do 36 mjeseci, nominalna kamatna stopa je tri posto fiksna na godišnjem nivou). Od uspostavljanja ove kreditne linije u oblasti poljoprivrede i prehrambene industrije ukupno je investirano 5,8 miliona KM. Do sada je u ovu svrhu Federalno ministarstvo potpisalo ugovore sa osam klijenata u ukupno iznosu od 566.842,75 KM, dok su dva ugovora u proceduri potpisivanja.\nPročitajte još... Usvojen Program podsticaja za poljoprivredu u FBiH\nPročitajte još... Prihvaćen „Zeleni izvještaj“ o stanju poljoprivrede u 2017. godini\nU okviru modela ostalih vrsta podrški, odobrena su sredstava zadrugama za otkup proizvedenih poljoprivrednih proizvoda u iznosu od 184.428,05 KM. Što je značajno doprinijelo mogućnosti plasmana istih. Odnosno smanjenju viškova poljoprivrednih proizvoda na tržištu Federacije BiH.\nUredbom o interventnim mjerama za podršku ugroženim sektorima privrede Federacije BiH u okolnostima pandemije COVID-19 u prošloj godini je bio obuhvaćen 31 privredni subjekt. U ukupnom iznosu od 8.199.933,02 KM. Ova mjera se odnosila na izvozno orijentisana preduzeća u ovom sektoru.\nIzmjene pravilnika Poticaji Pravnilnik Šemsudin Dedić Vlada FBIH


Sandra Barjaktarović: PROMENE NA TRŽIŠTU RADA - SUMORNA STVARNOST ZA KOJU NISMO SPREMNI - Finansijski Snowboard Sandra Barjaktarović: PROMENE NA TRŽIŠTU RADA - SUMORNA STVARNOST ZA KOJU NISMO SPREMNI - Finansijski Snowboard\nSandra Barjaktarović, HR Direktor, HEALTHCARE EUROPE\nHR profesionalci, po prirodi svoje uloge, trebalo bi da prate, analiziraju i razumeju kretanja i promene na tržištu rada, te da na njih adekvatno reaguju u skladu s postulatima i praksom struke kako bi ispunili svoju ulogu u biznis okruženju. Razumevanje tendencija na temu tržišta radne snage svakako je potrebno početi od definicije pojma radne snage ili ekonomski aktivnog stanovništva, koje, najjednostavnije rečeno, čine sva zaposlena i nezaposlena lica.\nU nedavnom istraživanju EU o radnoj snazi, zaposlene osobe se definišu kao osobe starije od 15 godina koje su u referentnoj nedelji radile barem jedan sat bilo kakav posao za naknadu, novac ili porodičnu korist. Radna snaga uključuje i osobe koje nisu radile, ali su imale posao ili poslovnu delatnost i bile su privremeno odsutne s posla, na primer, zbog bolesti, godišnjeg odmora, školovanja ili osposobljavanja.\nNeaktivno stanovništvo čine sva lica od 15 do 25 godina starosti koja nisu svrstana u aktivno stanovništvo, dok potencijalnu radnu snagu čine lica koja aktivno traže posao, ali nisu u mogućnosti da odmah počnu da rade. Pod potencijalnom radnom snagom smatraju se i „obeshrabrena lica”, odnosno lica koja ne traže posao zato što su uverena da ga ne mogu naći, iako su u mogućnosti da odmah počnu da rade ukoliko bi im posao bio ponuđen.\nPrema poslednjim istraživanjima, u Srbiji postoji pozitivan trend u nivou zapošljavanja poslednjih nekoliko godina, pa je u prvom kvartalu 2019. godine broj zaposlenih iznosio 2.147.948 lica (Republički zavod za statistiku). U odnosu na prvi kvartal 2018. godine, ukupan broj zaposlenih je veći za 2,7%. U prvom kvartalu 2019. godine, stopa zaposlenosti populacije starosti 15 i više godina bila je 47,4%, a stopa nezaposlenosti 12,1%. Nažalost, nastavlja se trend depopulacije, što znači da je i koeficijent rasta stanovništva u odnosu na 2017. godinu negativan i iznosi –5,3%.\nPrema očekivanjima statističke agencije Eurostat, Srbija će do 2060. godine imati 21% stanovnika manje nego 2015. godine. Prosečna starost u Srbiji danas je 43 godine, a udeo starijih od 65 godina u stanovništvu dostigao je 19,6%, što nas svrstava među deset najstarijih zemalja u Evropi. Predviđanje je da će se starenje nacije nastaviti, što će imati negativne efekte na penzioni sistem, zdravstveni sistem i socijalni sistem. Zaposleni će morati da izdržavaju više starih osoba. Svi ovi trendovi već sada imaju ozbiljne negativne implikacije koje utiču na tržište radne snage.\nŠta se danas traži?\nPovećana tražnja za radnom snagom proizvela je dosta nevolja odeljenjima mnogih poslodavaca u Srbiji koja su zadužena za zapošljavanje i selekciju. I ovde je kao kod engleskih poslodavaca, od kojih čak 41% (CIPD, 2019) kaže da je postalo daleko teže naći zaposlene u odnosu na prethodne godine, kao i da je teže zadržati postojeće zaposlene. „Upskilling” ili podizanje nivoa veština postojećih zaposlenih najčešći je odgovor poslodavaca na ove teškoće. Posledično, oni koji to sebi mogu da priušte, poboljšavaju svoje pakete zarada i beneficija kako bi privukli zaposlene, a i u velikoj meri zapošljavaju pripravnike.\nIstraživanja CIPD-a pokazuju da je neefikasno uparivanje veština koje ljudi imaju i njihovih kompetencija s onim što je potrebno za uspešno obavljanje posla jedan od ključnih problema s kojima se suočavaju savremene organizacije i njihovi zaposleni. To uzrokuje brojne probleme, od smanjene produktivnosti, preko psiholoških poteškoća zbog nemogućnosti napredovanja i veće zarade, smanjenog zadovoljstva na poslu do, naposletku, povećane potrebe da se napusti posao.\nKoliko dobro će se koristiti veštine i znanja zaposlenih na poslu zavisiće od toga kako je posao organizovan, kako su radna mesta ustrojena, i kakvi sistemi, procesi i prakse postoje u oblasti upravljanja ljudima. Takođe, imajući u vidu da je veći deo poslova vezan za posebne veštine, puno radno vreme i stalno zaposlenje, poslodavci moraju da ponude socijalno osiguranje i zdravije radno okruženje u borbi za privlačenje zaposlenih.\nNažalost, rešavanje problema neusaglašenosti potreba biznis sektora i obrazovnog sistema u Srbiji je palo na poslodavce, koji su prinuđeni da izdvajaju ogromne budžete kako bi bukvalno proizveli radnu snagu po meri sopstvenih poslovnih potreba. Država proces obrazovanja i dalje rešava autistično i traljavo, pa se danas poslodavci u Srbiji hvataju za glavu kad treba da zaposle mehaničara, električara, mehatroničara, lekara, mesara, vozača ili frizera. Evo samo nekih ilustrativnih podataka: prema istraživanju Najtraženija zanimanja u 2018. godini na sajtu poslovi.infostud.com, na neki oglas u proseku stigne 59 prijava, nevezano za brend poslodavca i poziciju koja se traži, dok se samo pre desetak godina na oglase podnosilo od 300 do 500 aplikacija u zavisnosti od pozicije i kompanije koja traži zaposlene.\nDanas, nažalost, najveći broj kompanija mogu da sanjaju tako široku lepezu kandidata. U prvih deset najtraženijih radnih mesta su vozač, magacioner, radnik u proizvodnji, konobar i kuvar. Na listi su se posle dugo vremena našli i mašinski, elektro i građevinski inženjeri, kao i već godinama aktuelni programeri svih vrsta i specijalisti za prodaju. Najlakše se zapošljavaju programeri, ali zato i frizeri, kuvari, magacioneri, vozači i mesari.\nOd početka 2019. godine, samo u fabrici u kojoj radim, 7 od 10 radnika koji su svojevoljno dali otkaz su u exit intervjuu naveli da je razlog za njihov odlazak zapravo rad u inostranstvu. Od toga su 2/3 bili muškarci mlađi od 30 godina, uglavnom nekvalifikovani – što je novost ukoliko mislimo da imamo problem samo s brain drain-om. Dve zaposlene, mlađe od 25 godina, otišle su da rade na prekookeanskim brodovima.\nTakođe, evidentan nedostatak radne snage doveo je do toga da se sve više zapošljavaju marginalizovane i pasivnije radne grupe poput starijih, migranata, žena ili osoba s invaliditetom. Aktivan rad na inkluziji i diverzitetu postao je danas mejnstrim političke, socijalne i ekonomske agende skoro u svim društvima. Savremeni poslodavci danas su primorani da spuste kriterijume i standarde prilikom zapošljavanja, pa kvalitet radne snage postaje često upitan i problematičan za rad. Takođe, mnoge države su izmenile, odnosno liberalizovale svoje migracione politike ne bi li omogućile jednostavniji i brži protok radne snage i otvorile svoje tržište radne snage za nove resurse, poput Nemačke, Kanade i Australije.\nObrazovna struktura stanovništva u Srbiji predstavlja poseban izazov. Nisu rešeni problemi u pristupu obrazovanju, postoji osipanje dece sa svih nivoa obrazovanja i po većini indikatora smo na začelju u Evropi. Još uvek oko 10% populacije ne završava osnovnu školu (ili se ne upiše ili se osipa u toku osnovne škole). U srednje škole se upisuje između 90 i 95% onih koji završe osnovnu školu (oko 80% generacije), a oko 15% upisanih ne završi srednje obrazovanje (oko 35% generacije). Svega 13% završi višu ili visoku školu. Situacija je nešto bolja ako se pogleda samo aktivno stanovništvo, ali je i tu nivo daleko niži nego prosek EU (19% s tercijarnom diplomom naspram proseka EU od oko 30%). Smanjenje broja lica koja rano napuštaju školovanje i povećanje udela stanovništva s visokim obrazovanjem u ukupnom stanovništvu, što je EU definisala kao jedan od svojih prioriteta, predstavlja izazov i za Republiku Srbiju.\nNeusklađenost ponude i tražnje na tržištu rada i neusklađenost sistema kvalifikacija i stručnog obrazovanja s EU predstavljaju izazove s kojima će se Republika Srbija suočavati i u narednom periodu. Obrazovni izazov tesno je povezan s demografskim izazovom. Obrazovni izazov je utoliko veći ukoliko se ima u vidu da reforma obrazovnog sistema kasni u odnosu na druge velike sektorske reforme, te da za njene efekte treba dosta vremena.\nUz svu želju da ovaj tekst završim na optimističan način, ne nalazim dovoljno argumenata da i sama poverujem u to. Pored potrebe za ozbiljnom i korenitom reformom postojećeg obrazovnog sistema i zakonske legislative vezane za rad i zapošljavanje i za zdravstvenu i penzionu zaštitu, čini se da je Srbiji najpre potrebna i jasna strategija za zadržavanje stanovništva, podizanje životnog standarda i niz drugih stvari za čije rešenje je potrebna analiza stručnjaka iz brojnih društvenih oblasti. A za sve ovo su potrebni i vreme, i znanje, i novac. Imamo li ih?\n« Nataša Stamenković: KOMPAS ZA KORPORATIVNU SREĆU ULAGANJE U ZAPOSLENE- NAJBOLJA POSLOVNA ODLUKA »\nNajveće greške kandidata za posao u Srbiji ( 100,859 )\nKoliko se plaća porez na dobit u Srbiji? ( 59,435 )


"U svetlosti Milene" - Otvoreno 17. Bijenale • Poportal\nU Galeriji Milene Pavlović Barili danas je otvoreno 17. Bijenale pod nazivom „U svetlosti Milene“.\nNa otvaranju su govorili direktorka Fondacije „Milenin dom“ Ljiljana Dabić, selektor Predrag Peđa Todorović i predsednik Skupštine grada Požarevca, Bojan Ilić.\nNa ovogodišnjem bijenalu izloženo je 16 dela prema izboru Predraga Peđe Milošević, a Gran pri 17. Bijenala dodeljen je akademskom slikaru Vladimiru Pajeviću za delo „Predskazanje“, druga nagrada pripala je delu „Neuzvraćena ljubav“ slikara Predraga Miloševića, a treća Anđeli Ristić za delo „Snoviđenje“.\nBijenale je u čast slavne slikarke Milene Pavlović Barili pokrenuto 1962. godine, pod nazivom „San i mašta“, a od 1983. godine nosi naziv „U svetlosti Milene“.\nTagged bijenale milena pavlovic barili u svetlosti milene


Kosovo: Sedmorica osuđena zbog ratovanje u Siriji - Sputnjik Srbija\n09:11 18.07.2018 Preuzmite kraći link\nOsnovni sud u Prištini osudio je sedmoricu kosovskih Albanaca na ukupno 17 godina zatvora zbog organizovanja terorističke grupe i učešća u njoj, kao i ilegalnog posedovanja oružja, javljaju prištinski mediji.\nUkupno 11 osoba bilo je optuženo za organizovanje terorističkih grupa i učešće u ratu u Siriji, ali se dvojica optuženih još nalaze u bekstvu, dok je poslednji, Betim Ibrahimaj, prema tvrdnjama porodice, poginuo na sirijskom ratištu, prenosi RTS.\nNa najveću kaznu, dodaje se, osuđen je Kujtim Bitići, kojem je određena kazna zatvora u trajanju od četiri godine, dok su Besim Šabani, Egzon Ljatifi i Bekim Halili osuđeni na po tri godine zatvora.\nAdil i Jetmir Buši su, navodi se, osuđeni na po dve godine i šest meseci zatvora.\nJeton Hajdini je oslobođen zbog nedostatka dokaza, dok je Kujtim Bitići zbog nedozvoljenog držanja oružja dobio uslovnu kaznu od osam meseci zatvora.\nU vreme kada je DAEŠ (takozvana Islamska država) predstavljo ozbiljnu snagu u Siriji i Iraku, sa Kosova je na ratišta u ovim državama otišlo oko 300 ljudi, ukazuje RTS.\nsuđenje, Kosovo, terorizam, Srbija


Energyobserver - KINA ĆE DO 2060. GODINE BITI UGLJENIČNO NEUTRALNA\nSi Đinping se obratio putem video linka prisutnima na Generalnoj skupštini Ujedinjenih nacija u Njujorku i rekao da će Kina u skladu sa Pariskim klimatskim sporazumom povećati svoja zalaganja u smanjenju emisije ugljen-dioksida i planira da do 2060. godine postane ugljenično neutralna.\nPredsednik je pozvao i ostale da se pridruže „zelenoj revoluciji“, a Kina želi da do kraja ove decenije smanji zagađenje i izgubi neslavno prvo mesto na listi najvećih zagađivača gasom na svetu.\nOvakKina je najveći dobavljač gasa za grejanje na planeti, ali je i zemlja koja je svetski lider u obnovljivoj energiji. Poslednjih godina zauzuma sve snažnije stavove o klimatskim promenama, a Đinping je obećao i da će povećati svoj doprinos usvajanjem snažnijih političkih mera i težiti inovativnom, koordiniranom, zelenom i otvorenom razvoju.o bi trebalo da izgleda Hidroenergetski sistem KosinjĐinping želi da postigne ugljeničnu neutralnost za 40 godina i ova izjava se istorijska jer je ovo prvi put da Kina pravi konkretne planove za postizanje nulte emsije CO2.\nOvi planovi se poklapaju sa rezultatima istraživanja Međunarodne agencije za obnovljive izvore energije (IRENA) je iznela podatak da bi emisija ugljen-dioksida koja se oslobađa sagorevanjem fosilnog goriva mogla da bude smanjena za 70 odsto do 2050. godine i potpuno otklonjena do 2060. godine.\nKako bi se to postiglo, udeo obnovljivih izvora energije u primarnom snabdevanju energijom trebalo bi da bude povećan na 65 odsto do 2050. godine sa nivoa od 15 odsto iz 2015, navedeno je u izveštaju, a prenela je agencija Rojters.\nSituacija se menja i u Nemačkoj, pa je energetska kompanija RWE, koja je najveći emiter ugljendioksida u Evropi 2018. godine, najavila u zvaničnom saopštenju da će do 2040. godine biti ugljenično neutralna.\n„Svaki izvor energije ima svoju eru, sada je počela era obnovljivih izvora energije“ izjavio je Martin Šmitz izvršni direktor RWE-a i dodao da je kompanija opredelila i 1.5 milijardi evra godišnje za dalje investicije u proširivanje kapaciteta na obnovljive izvore energije.


Predsjednica Europske središnje banke se nada digitalnom euru u sljedećih 5 godina - FIMA Plus\n“Novčanice će i dalje ostati u optjecaju, ali napokon ćemo imati i digitalni euro”, rekla je Lagarde na online konferenciji. Međutim, istaknula je da je još uvijek “teško reći” kada će se to dogoditi.\nRanije je predsjednica ECB-a priznala da je Kina postigla veći napredak na polju digitalne valute od Europske unije.\nBitcoin treba regulirati na globalnoj razini\nPredsjednica se dotakla i aktualne teme vezane za bitcoin te izjavila da je potrebna veća međunarodna suradnja da bi se regulirao bitcoin i kako bi se od imovine „pretvorio“ u valutu.\nOdgovarajući na postavljena pitanja, opisala je kriptovalute kao “visoko špekulativnu imovinu kojom su se vodili neki smiješni poslovi” i naglasila da je potreban globalni dogovor kako bi se spriječilo da je kriminalci zloupotrebljavaju za pranje novca.\n“Moraju postojati propisi i oni se trebaju dogovoriti”, istaknula je Lagarde te dodala da je multilateralna akcija prijeko potrebna, a na ovom području mogu je iznijeti članice G7 ili G20.


Lavrov: Rusija je bila spremna na savezničke odnose sa Zapadom - 19.03.2022, Sputnik Srbija\nRusija je bila spremna da sarađuje sa Zapadom čak i u savezničkom formatu, ali, nažalost, to nije uspelo, izjavio je šef ruske diplomatije Sergej Lavrov. 19.03.2022, Sputnik Srbija\nOn je istakao da to nije uspelo ni u odnosima Rusije i NATO-a, iako je Moskva predlagala da se sklope ravnopravni sporazumi.Kako je istakao, Rusija neće iznositi inicijative za poboljšanje odnosa sa Zapadom: Videćemo kako će sami izaći iz ćorsokaka u koji su sami sebe saterali.Takođe je naglasio da većina zemalja u svetu nije uvela sankcije protiv Rusije.Kako je rekao, Amerikanci sada „trljaju ruke“, jer je na Generalnoj skupštini UN protiv Rusije glasala 141 zemlja.Specijalna operacija u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć.Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“, da se privedu pravdi svi ratni zločinci odgovorni za „krvave zločine nad civilima“ u Donbasu.\nrusija, rusija – politika, politika, zapad, sergej lavrov, kriza u ukrajini\n13:31 19.03.2022 (Osveženo: 14:05 19.03.2022)\nRusija je bila spremna da sarađuje sa Zapadom čak i u savezničkom formatu, ali, nažalost, to nije uspelo, izjavio je šef ruske diplomatije Sergej Lavrov.\n„Od kada je predsednik Putin došao na vlast, od početka 2000-ih godina, bili smo otvoreni prema Zapadu, bili smo spremni da sarađujemo u različitim formatima, čak i u oblicima za koje je predsednik rekao da su bliski savezničkim. Nažalost, nije uspelo“, ocenio je Lavrov.\nOn je istakao da to nije uspelo ni u odnosima Rusije i NATO-a, iako je Moskva predlagala da se sklope ravnopravni sporazumi.\nKako je istakao, Rusija neće iznositi inicijative za poboljšanje odnosa sa Zapadom: Videćemo kako će sami izaći iz ćorsokaka u koji su sami sebe saterali.\n„Naravno, mi smo i dalje otvoreni za saradnju sa svim zemljama, uključujući zapadne. Iako u uslovima, kada se Zapad ovako poneo, ne planiramo da istupamo sa nekim inicijativama. Videćemo kako će se sami izvući iz tog ćorsokaka u koji su sami sebe saterali“, konstatovao je šef ruske diplomatije.\nTakođe je naglasio da većina zemalja u svetu nije uvela sankcije protiv Rusije.\nKako je rekao, Amerikanci sada „trljaju ruke“, jer je na Generalnoj skupštini UN protiv Rusije glasala 141 zemlja.\n„Ali od tih 140 i nešto zemalja koje su glasale po američkom nalogu, niko, osim Zapada, nije uveo sankcije. Velika većina zemalja u svetu ne uvodi nikakve sankcije Rusiji“, precizirao je Lavrov.\nAmerika se setila UN kad je rešila pritiskom da okrene svet protiv Rusije\n3 Mart, 18:13


„Dve himne mi izazivaju leptiriće u stomaku – himna Srbije i himna Rusije“ /video/ - 04.06.2022, Sputnik Srbija\nZoran Terzić je proveo dve decenije na kormilu ženske odbojkaške reprezentacije Srbije i za to vreme je osvojio sve što se osvojiti može. Došlo je vreme za... 04.06.2022, Sputnik Srbija\nTrenerski, ali i selektorski posao je promenljiv i nesiguran, ali u Terzićevom slučaju to nije bilo tako – dve decenije je bio selektor Srbije.„Naravno da nisam očekivao, niko nije mogao da pretpostavi da ću ostati toliko dugo, splet okolnosti se dogodio da imamo izuzetne generacije i da smo za 15 godina osvojili 20 medalja na velikim takmičenjima i nije bilo razloga da se nešto menja. Kuriozitet jeste, ali je meni sve prošlo veoma brzo. Odluku sam doneo bez pompe, bez poziva, ja nemam drugu zemlju osim Srbije i to je tako, tako će biti i himnu Srbije kada čujem uvek ću osećati leptiriće u stomaku“, rekao je Terzić.Kad je pomenuo leptiriće – Terzić je počeo priču o Rusiji.Posle mnogo godina Terzić će imati vremena da se odmori, ali kako navodi raduje se novom poslu jer Rusija ima veoma talentovanu generaciju.„Za ovih 20 godina gotovo da nisam imao odmor uopšte, sigurno je da će mi prijati ovaj period, dokle će tako biti – videćemo. Imaćemo neke akcije sa Rusijom, imaćemo pripreme, prijateljske turnire. Postoji toliki broj mladih i kvalitetnih igračica koje će za koju godinu biti na vrhunskom nivou i to nema nijedna druga reprezentacija. Sada je idealan period da se radi sa njima i kroz trening i takmičenja da dođu do nivoa gde će za dve, tri godine biti kandidati za medalje“, istakao je Terzić.Kompletan razgovor pogledajte u video prilogu:\nsport, ostali sportovi, odbojka, zoran terzić, miljanov korner\nZoran Terzić je proveo dve decenije na kormilu ženske odbojkaške reprezentacije Srbije i za to vreme je osvojio sve što se osvojiti može. Došlo je vreme za nove izazove, a sjajni stručnjak je za novu destinaciju izabrao Rusiju, za koju kaže da ga vežu posebne emocije.\nTrenerski, ali i selektorski posao je promenljiv i nesiguran, ali u Terzićevom slučaju to nije bilo tako – dve decenije je bio selektor Srbije.\n„Naravno da nisam očekivao, niko nije mogao da pretpostavi da ću ostati toliko dugo, splet okolnosti se dogodio da imamo izuzetne generacije i da smo za 15 godina osvojili 20 medalja na velikim takmičenjima i nije bilo razloga da se nešto menja. Kuriozitet jeste, ali je meni sve prošlo veoma brzo. Odluku sam doneo bez pompe, bez poziva, ja nemam drugu zemlju osim Srbije i to je tako, tako će biti i himnu Srbije kada čujem uvek ću osećati leptiriće u stomaku“, rekao je Terzić.\nKad je pomenuo leptiriće – Terzić je počeo priču o Rusiji.\n„Postoje dve himne koje u meni izazivaju takav osećaj, himna Srbije i himna Rusije. Kao i većina našeg stanovništva, ja volim Rusiju, imam specifičan odnos prema toj zemlji i smatram je nekom našom starijom sestrom. Ta neka vrsta odnosa, osećaja koji imam prema Rusiji kao zemlji, ne bih mogao sa takvom vrstom emocije sada da vodim bilo koju drugu reprezentaciju“, dodao je Terzić.\nselektor odbojkašica Rusije\nPosle mnogo godina Terzić će imati vremena da se odmori, ali kako navodi raduje se novom poslu jer Rusija ima veoma talentovanu generaciju.\n„Za ovih 20 godina gotovo da nisam imao odmor uopšte, sigurno je da će mi prijati ovaj period, dokle će tako biti – videćemo. Imaćemo neke akcije sa Rusijom, imaćemo pripreme, prijateljske turnire. Postoji toliki broj mladih i kvalitetnih igračica koje će za koju godinu biti na vrhunskom nivou i to nema nijedna druga reprezentacija. Sada je idealan period da se radi sa njima i kroz trening i takmičenja da dođu do nivoa gde će za dve, tri godine biti kandidati za medalje“, istakao je Terzić.


Seminar u Neumu - Općina Novo Sarajevo\nSeminar u Neumu\nAktuelna pitanja parničnog postupka i materijalno-civilnog prava. Organizator ovog seminara je STABILITY PACT, odnosno Njemačka fondacija za međunarodnu pravnu suradnju sa sjedištem u Bonu / ABA/CEELI /, Ministarstvo trgovine i ekonomskih odnosa, Ministarstvo pravde F BiH, Ministarsvo pravde RS-a i Direkcija za evropske integracije. Seminaru su prisustovali sudije, pravobranioci i zamjenici iz Bosne i Hercegovine, a ispred Općine Novo Sarajevo prisutni su bili Amir Mehmedagić, Emira Borogovac i Velija Nuhanović.\nPredlagači su u svom radnom dijelu seminara govorili o sljedećim temama:\n- Aktuelno stanje pravosudne reforme,\n-izlagač Džemaludin Mutapčić, pomoćnik Ministra pravde F BiH,\n- Novosti u parničnom postupku u F BiH i RS-u u pregledu,\n-izlagač Suada Selimović, član radne grupe za izradu noveliranog ZPP-a i sudac vrhovnog suda F BiH,\n- Nagodba kao mogućnost efikasne pravne zaštite u Njemačkoj praksi,\n-izlagač Aribert Panzer, advokat i stručni advokat za radno pravo,\n- Izvještaj o radnom posjetu bosansko-hercegovačkih advokata advokatskoj komori u Njemačkoj, Nurnbergu,\n-izlagač advokat Marić Branko,\n- Izvjestaj o hospitaciji BH sudaca kod sudova u Njemačkoj,\n-izlagač Muhamed Tulumović, sudija općinskog suda u Živinicama,\n- Evropske smjernice ( direktive ) o zaštiti potrošača sredstvima obligacionog prava i posebnosti nacionalnih zakona koji su bili donijeti uskladjivanjem nacionalnog prava sa zahtjevima takvih smijernica,\n-izlagač doc.dr. Nada Bodiroga, pravni fakultet sveučilišta u Rijeci, Republika Hrvatska,\n- Pravni problemi sredstva elektronskog plaćanja,\n-izlagač advokat Miralem Porobić\nŽelimo napomenuti da se iz grada Sarajeva u rad ovog, dobro organiziranog, seminara iz Kantona Sarajeva iz dijela Pravobranilaštva, jedino uključilo Pravobranilaštvo Općine Novo Sarajevo koje je kao i ostali aktivni učesnici dobilo pojedinačne certifikate za učešće na navedenom seminaru.\nObzirom na već tradicionalnu praksu Njemačke fondacije za međunarodnu pravnu saradnju, koja je već bila organizator sličnih seminara u Mostaru i na Bjelašnici, te zbog velikog interesovanja za nastavak ovakve hospitacije ( edukacije ), zaključeno je da se ovakav seminar po drugim pravnim temama organizira u junu mjesecu 2003.g., najvjerovatnije na Jahorini.


Amerika će nastaviti da insistira na rešenju slučaja "Bitići" - Atlantski Savet Srbije\nAmerika će nastaviti da insistira na rešenju slučaja „Bitići“\nPhoto: Darko Vojinović (AP)\nSjedinjene Američke Države će nastaviti da traže od Srbije završetak istrage i procesuiranje odgovornih za ubistvo braće Bitići u bazi Specijalne anti-terorističke jedinice MUP-a Srbije u Petrovom selu, 1999. godine, bez obzira na njihove trenutne funkcije. Ovaj zaključak se nameće nakon najave prioriteta u budućoj politici u Srbiji koju je izneo Entoni Godfri, novi američki ambasador u Srbiji tokom nedavnog ispitivanja pred članovima Odbora Senata za spoljne poslove. On je istakao da će nastaviti da pritiska Vladu Srbije sve dok odgovorni za ubistvo braće Bitići ne budu privedeni pravdi. Inače, početkom jula je identičan odgovor dostavljen i emisiji „Insajder” iz američke ambasade. U njemu piše da je nekažnjavanje odgovornih za ubistvo braće Bitići problem koji ne može da bude zaboravljen, kao i da SAD osim kažnjavanja neposredno odgovornih za ovo ubistvo zahtevaju da bude procesuiran i Goran Radisavljević „Guri”, bivši komandant srpske Žandarmerije.\n–Zbog mesta na kome su pronađeni leševi braće Bitići, u bazi SAJ-a, jedinice koja je bila pod komandom Gurija, ambasada SAD-a smatra da i on snosi krivicu, „bilo da je lično počinio zločin ili da je lično komandovao počiniocima”, piše takođe u saopštenju američke ambasade koje je dostavljeno emisiji „Insajder”. U njemu se podseća i da „Guriju” i članovima njegove porodice nisu odobreni zahtevi za američke vize koje su podneli 2018. godine.\nPodsećamo, posle završetka rata na Kosovu krajem juna 1999. godine braća Bitići su pokušala da pomognu dvema romskim porodicama da sa Kosova, iz Prizrena, uđu u Srbiju. Međutim, srpske vlasti su ih uhapsile u graničnom pojasu sa Srbijom zbog ilegalnog ulaska u zemlju. Zbog toga su prekršajno osuđeni na 15 dana, ali su odležali samo 12. Međutim, umesto da budu pušteni na slobodu policija ih je sprovela u bazu SAJ-a u Petrovom selu. Tamo su im vezane ruke posle čega su ubijeni mecima u potiljak i bačeni u masovnu grobnicu u kojoj su bila tela kosovskih Albanaca. Inače, u pojedinim medijima je objavljeno nakon čega nije demantovano da se Goran Radisavljević učlanio u Srpsku naprednu stranku i da je postao njen visoki funkcioner.\nPrevious Diplomatski incident između Američke ambasade u Moskvi i MSP Rusije\nNext „Preporuka” ruskih vlasti za naučnike iz te zemlje\nAmerički bombarderi nadletaju svih 30 NATO saveznika u jednom danu


Završene pripreme za podizanje stubova gondola – Javni Servis\nInfoeraPrivredaŠumadija i zapadna Srbija\nRadnici kompanije „Amiga“ iz Kraljeva, uz nadzor stručnjaka iz francuske kompanije „Pomagalski“ obavljaju radove koji prethode postavljanju stubova za „Gold Gondolu“ Zlatibor, čime će početi četvrta faza radova na ovom kapitalom objektu u koji je opština Čajetina uložila 13 miliona evra.\nU toku je postavljanje ankera, betonirani su temelji stubova i kada se beton osuši, u narednih 10 do 15 dana postaviće se stubovi, koji se nalaze kod međustanice na Ribničkom jezeru. Time su demantovane brojne spekulacije koje su se ovih dana pojavile u javnosti u vezi sa francuskom kompanijom “Pomagalski”.\n„Primedbe pojedinih zvaničnika Republike Srbije da je oprema zastarela, da „Pomagalski“ ne radi kako treba i da će da bankrotira nisu tačne i mi moramo da reagujemo na te neistine jer želimo da zaštitimo svoj i ugled svojih partnera iz Francuske. Oprema je nova, uskladištena je po najvišim standardima. Firma „Pomagalski“ učestvuje u svim poslovima u vezi sa zlatiborskom gondolom. Oni imaju razumevanje za sve probleme koji su nastali zbog kašnjenja dobijanja dozvola i zajedno s opštinom Čajetina gube svoj novac jer gondola nije stavljena u funkciju, a mi moramo da se pravdamo za nešto što ne postoji“, kaže Bojana Božanić, direktor JP “Gold Gondole” Zlatibor. Na terenu, s radnicima firme „Amiga“ ovih dana je i predstavnik firme „Pomagalski“, koji nadgleda radove.\n„Ovo je veliki projekat koji će Zlatiboru dosta da donese. Mi smo do sada radili na žičarama dugim dva do tri kilometra, a ovaj posao nam je najinteresantniji, jer je reč o najdužoj panoramskoj gondoli na svetu, dugoj devet kilometara“, kaže Andre Panšerel, predstavnik francuske firme. Firma „Pomagalski“ dostavila je kompletnu finansijsku i pravnu dokumentaciju o svom poslovanju, počev od finansijskog izveštaja kompanije “Poma” sa izveštajem revizora za 2017. godinu, preko kopije upisa u registar iz Trgovinskog suda Grenobla kao dokaz o registraciji firme i njenoj aktivnosti i radu i danas, sertifikata iz Privredne komore, iz novembra 2017, do dva najnovija originalna pisma iz banaka kao najverodostojniji dokaz o solventnosti kompanije “Poma”.


Hemijski tretmani - Lav Auto\nSavremeni benzinski motori gotovo po pravilu imaju sistem za ubrizgavanje goriva umesto zastarelih karburatora. Na kraju sistema se nalaze elektomagnetni ventili - brizgaljke, čiji je zadatak da rasprše mešavinu goriva i vazduha u obliku finog mlaza.\nČišćenje DPF-a Wynn's tretmanom\nFilter dizel čestica (DPF) ugrađeni u novija dizel vozila namenjeni su prečišćavanju izduvnih gasova odnosno zadržavanju čestica čađi koje nastaju sagorevanjem goriva. Neki filteri su napravljeni da se periodično menjaju kada se napune (zapuše) dok su drugi dizajnirani da sagore čestice – sistemi sa regeneracijom filtera.\nČišćenje sistema za gorivo WYNN'S tretmanom\nBrzo i efikasno čišćenje kompletnog sistema za gorivo, bez rasklapanja motora. Ovim tretmanom se čisti sistem za gorivo i obnavljaju performanse svih tipova benzinskih i dizel motora, smanjuje potrošnja i emisija štetnih gasova.\nČišćenje turbine dizel motora Wynn's tretmanom\nWynn's Diesel Turbo Serve je snažan tretman za čišćenje zapeklih naslaga čađi sa izduvne strane dizel turbo-punjača. Ove naslage koje se talože na lopaticama turbine onemogućavaju pravilan rad turbo punjača i kao posledica, javljaju se sledeći problemi:\nČišćenje usisne grane Wynn's tretmanom\nWinn's Air Intake Cleaner je posebno snažan tretman za uklanjanje zapeklih naslaga čađi sa usisne grane dizel ili benzinskih motora. Ove naslage onemogućavaju pravilan dovod vazduha, remete rad EGR ventila i uzrokuju turbulencije vazduha. Kao posledica navedenih problema javlja se nepotpuno sagorevanje, trzaji, nemiran rad u praznom hodu i prekidi u radu motora.\nTretman servo volana Wynns Power Stearing Flush\nTretman ispiranje servo volana uređajem Wynns Power Steering Flush omogućava se čišćenje sistema i zamena ulja servo volana bez rasklapanja sistema.


Zbog moratorijuma na vojne vežbe Srbija bez plana vojnih aktivnosti za 2021? - European Western Balkans\nAutor EWB 11. 12. 2020. 30. 12. 2020.\nNakon obrazloženja da je Srbija pod strašnim i nezasluženim pritiskom Evropske unije, bivši ministar odbrane saopštio je u septembru da Srbija uvodi moratorijum odnosno prekid vojnih vežbi sa svim partnerima.\n“U narednom periodu nećemo učestvovati u bilo kakvim vežbama ili vojnim aktivnostima ni sa NATO ni sa ODKB, ni sa Rusijom ni sa SAD, ni sa Kinom, ni sa Evropskom unijom, ni sa istokom ni sa zapadom. Naše učešće u mirovnim operacijama će biti posebno razmotreno i prema potrebi suspendovano”, naveo je ministar.\nOdluka o prekidu međunarodne vojne saradnje doneta je neposredno pre održavanja zajedničke vežbe ruskih, beloruskih i srpskih padobranaca.\nTa vežba održana je u specifičnom kontekstu u kom Rusija daje punu podršku nakon održanih izbora predsedniku Belorusije Aleksandru Lukašenku, dok se Srbija pridružila Deklaraciji EU o predsedničkim izborima, u kojoj se navodi da su građani Belorusije tokom izborne kampanje pokazali želju za demokratskim promenama, ali da izbori nisu bili ni slobodni ni fer.\nVojni analitičar Aleksandar Radić kaže za European Western Balkans da je Rusija ovim vežbama imala potrebu da na verodostojan način pruži podršku Lukašenku, ali i da se samim tim priroda ovih vežbi promenila.\n“Umesto terorističke vežbe u kojoj se naše snage i specijalne jedinice uvežbavaju za realne situacije, ova vežba je toliko promenila suštinu da je broj učesnika iz Srbije sveden na minimum, pa je i sama vežba prerasla u demonstraciju rešavanja potencijalnog konflikta NATO i Belorusije”, objašnjava Radić.\nVlasti u Srbiji odluku o prekidu vojne saradnje obrazložile su stavom da je to jedini način da Srbija očuva politiku vojne neutralnosti.\nNaš sagovornik smatra da je odluka o uvođenju moratorijuma posledica izbegavanja suočavanja sa posledicama konfuzne spoljne i odbrambene politike koja se vodi na duži rok.\n“Odluka o šestomesečnom moratorijumu je bez presedana. Javnost nije svesna kakvu to težinu nosi. Ne postoje režimi koji na ovakav način sarađuju – prekidom saradnje. Ovo duboko ponižava Srbiju i njenu vojsku”, smatra Radić.\nKako ističe, ovakva odluka dovodi Srbiju u poziciju u kojoj se kao partneru ne može verovati.\n“Samim vežbama prethodio je niz planskih sastanaka na kojima su se vežbe dogovarale, a onda ministar saopštava da Srbija neće učestvovati. Šaljemo poruku da smo nestabili i nekredibilni”, kaže naš sagovornik.\nPrema njegovim rečima, posledice ovakve odluke su dalekosežne i dovode u pitanje i kvalitet buduće saradnje.\n“Posledica ovakve odluke bez presedana je gubitak poverenja u Srbiju kao partnera. To dovodi u pitanje i kvalitet buduće saradnje. Moratorijum je uveden u periodu koji je ključan za Godišnji plan u kom se definiše šta i kako će se sarađivati 2021”, objašnjava Aleksandar Radić za EWB.\nGodišnji plan saradanje Ministarstva odbrane i Vojske Srbije utvrđuje bilateralnu saradnju sa državama za tekuću godinu. U tom dokumentu definišu se između ostalog i koje će se vojne vežbe i obuke održati, kao i svi ostali vidovi saradnje.\n“Zbog uvođenja moratorijuma propušten je taj period. Iduća godina biće niz improvizacija u spoljnoj i odbrambenoj politici Srbije. Saradnja će biti svedena na minimum – više ispunjavanje forme nego traganje za iskrenim partnerstvom”, rekao je Radić\nNATO kancelarija u Beogradu u pisanom odgovoru za EWB ističe da konkretni događaji sa Srbijom za predstojeći period nisu planirani.\n“Nismo isplanirali konkretne događaje sa Srbijom u predstojećim mesecima, ali ostajemo posvećeni našem partnerstvu u interesu stabilnosti i bezbednosti u regionu”, navode iz NATO-a.\nKako navode, NATO pomaže Srbiji u sprovođenju reformi bezbednosnih snaga i institucija, a pored toga NATO obučava srpske vojnike za učešće u međunarodnim misijama.\n“Srbija i NATO su radili zajedno na obuci iračkih vojnih lekara, čime su podržali oružane snage Iraka. Takođe, NATO i Srbija rade zajedno kako bi bili spremniji za suočavanje sa vanrednim situacijama poput poplava i šumskih požara”, navodi se u pisanom odgovoru.\nNATO: Događaji sa Srbijom nisu ni planirani\nNakon odluke o uvođenju moratorijuma, u pisanom odgovoru neimenovanog zvaničnika NATO-a Glasu Amerike rečeno je da NATO nije planirao nikakve vojne vežbe sa Srbijom.\nU odgovoru je navedeno da NATO želi da sa Srbijom ima dugotrajno partnerstvo koje Alijansa ceni.\n“Kao i sva naša partnerstva, zasnovano je na potrebama partnerske države”, saopšteno je iz NATO.\nOd pristupanja NATO programu Partnerstvu za mir (PzM) 2006. godine, Srbija je imala više od 150 vežbi sa NATO članicama. Prošle godine je Vojska Srbije održala 17 vojnih vežbi sa drugim zemljama, od čega su 13 sa NATO članicama, dok su četiri bile sa Rusijom.\nS druge strane zvaničnici NATO-a su više puta istakli da poštuju odluku Srbije da bira svoje bezbednosne aranžmane i sa kim će sarađivati.\nKako ističe Aleksandar Radić, odluka o moratorijumu je između ostalog razlog i zašto Srbija nije koristila kapacitete NATO-a tokom pandemije, na koje je imala pravo iako nije članica.\n“To je klub u kom su svi oko nas. Ako vi niste u saradnji sa tom organizacijom isklučeni ste iz nekih mehanizama koje su administrativne prirode. Srbija se toga sama odrekla”, smatra Radić.\nRadić ukazuje da odluka o moratorijumu ima za cilj da se prikrije pred domaćim javnim mnjenjem da se Srbija distancira od Rusije.\n“To je urađeno veoma nespretno. Ako nešto odlučite, bilo je dovoljno vremena da se partnerima objasni da Srbija s obzirom na novonastale okolnosti i političke pravce mora da se povuče. Nije trebalo čekati poslednji trenutak”, kaže Radić.\nKako objašnjava, do eksplozje negativnih emocija u srpsko-ruskim odnosima došlo je nakon potpisivanja sporazuma u Vašingtonu.\n“Srbija je trebalo da učestvuje u vežbi na svega nekoliko kilometara od granice sa Poljskom. Srbija je trebalo da se svrsta u scenario gde joj nije mesto. Nije proporučljivo da se konfrontira sa slovenskim zemljama”, kaže Radić.\nOn zaključuje da je ovaj scenario bio izuzetno negativan za NATO, te ova odluka Vlade u stvarnosti ima za posledicu isključivo buduću vojnu saradnju Srbije i Rusije.\nIako bez većeg odjeka u srpskoj javnosti, odluka o uvođenju šestomesečnog prekida vojnih aktivnosti Srbije sa svim partnerima imaće nesumnjivog uticaja na aktivnosti zemlje na ovom planu i 2021.\nAleksandar RadićMoratorijumNATOOTAN 2020Srbija\nGLOBSEC: Srbija najmanje proevropski orijentisana, ali bi većina ipak u EU\n[VIDEO] Albahari: Referendum uvek loše rešenje\nEWB 26. 02. 2018. 30. 12. 2020.\nSofija Popović 16. 06. 2022. 16. 06. 2022.\nVan Rompej: Reforme se sprovode pre svega radi građana regiona\nTanjug 16. 10. 2019.


ODBOR DIREKTORA EPCG: KOMPANIJA FINANSIJSKI POTPUNO STABILNA, LIKVIDNA I SPREMNA ZA NASTAVAK INTENZIVNOG RAZVOJA, SKUPŠTINA AKCIONARA 16. FEBRUARA - MontEnergija\nHome Električna energija\tODBOR DIREKTORA EPCG: KOMPANIJA FINANSIJSKI POTPUNO STABILNA, LIKVIDNA I SPREMNA ZA NASTAVAK INTENZIVNOG RAZVOJA, SKUPŠTINA AKCIONARA 16. FEBRUARA\nby korisnik1 24/02/2021\nU cilju informisana javnosti i preko 2.400 akcionara naše kompanije Odbor direktora EPCG još jednom podsjeća da je sazvao za 16. mart XXII vanrednu Skupštinu akcionara EPCG u skladu sa zahtjevom Vlade Crne Gore od 11. januara 2021. godine, navodi se u saopštenju Odbora direktora nacionalne elektroenergetske kompanije.\nOdbor je na ovaj način, kako je i ranije obaviještena i Vlada i nadležno Ministarstvo, u zakonskom roku sazvao vanrednu Skupštinu akcionara dok će u međuvremenu, u što većem obimu, saldirati poslovnu 2020. godinu i rezultate rada Društva što je i obaveza Odbora kao organa upravljanja.\nOdbor navodi još jednom, o čemu je više puta činjenično informisana i Vlada i nadležno Ministarstvo, da je zakazana Skupština za 25. februar od strane Vlade bila u suprotnosti sa odredbama člana 135 i 152 Zakona o privrednim društvima što je u krajnjem potvrđeno i jučerašnjim rješenjem Privrednog suda.\nU saopštenju se ističe da je Odbor konstatovao da u prva dva mjeseca 2021. godine kompanija bilježi izuzetno dobre poslovne rezultate te da je posljednje tri godine EPCG ostvarila izvanredan rezultat i najbolji od postojanja Kompanije. Odbor je naglasio uspjeh i profesionalni rad menadžmenta a kao najbolja potvrda dobrog poslovanja je to da je Kompanija u posljednje tri godine ostvarila dobit od oko 100 miliona eura te da je EPCG grupa u tom periodu u državni budžet uplatila oko 260 miliona eura.\nI pored mnogih izazova, naročito u periodu pandemije, menadžment je odradio ogroman i odgovoran posao u modernizaciji postojećih proizvodnih objekata. Kompanija je afirmisana na tržištu Jugoistočne Evrope a ojačana je međunarodna saradnja sa svim referentnim energetskim i finansijskim institucijama. Time su ispunjeni svi potrebni uslovi da Kompanija funkcioniše u skladu sa potrebama i zahtjevima savremenog doba, navodi Odbor direktora EPCG.\nČlanovi Odbora su se zahvalili menadžmentu i zaposlenima na izuzetnoj saradnji u nadi da će i novi članovi Odbora, u narednom periodu, nastaviti sa podrškom ambicioznih investicija i realizacijom strateški važnih projekata ne samo za EPCG nego i za elekto-energetski sistem i državu Crnu Goru, stoji na kraju saopštenja Odbora direktora EPCG.


Građevinski kontejneri Archives - EUROmodul\nPočetna » Reference » Kontejneri » Građevinski kontejneri\nMontažni objekat – IKEA kancelarijski kontejneri\nProjektovali smo i proizveli montažni objekat dimenzija 20 m x 10 m, sastavljen od 16 standardnih kancelarijskih kontejnera za potrebe kompanije IKEA u Rusiji, područje Kirovske Oblasti u mestu Novaya Vyatka.\nInterijer montažnog objekta sastoji se od kancelarija, svlačionica i tuševa za potrebe IKEA radnika. Termoizolacija izvedena je u skladu sa lokacijom postavljanja jer se temperature vazuha u zimskom periodu spuštaju do -30C.\nGrađevinski kontejneri, Kontejneri, Reference\nKontejneri za Ruske železnice – eurostandard\nZa potrebe Ruskih železnica, EUROmodul je proizveo custom made EUROSTANDARD kontejnere s visinom od 2,1 metra opremljene sa klimom, krevetima na kat, sanitarnim prostorom i kuhinjom. Stambeni kontejneri su permanentno instalirani na vagonima za smeštaj inženjera koji će nadgledati rekonstrukciju pruga.\nKontejnerski kompleks – Građevinska zona\nProizveli smo i montirali 48 kontejnera izrađenih po meri, van standardnih dimenzija u blizini jezera u Cirihu, Švajcarska. Kontejneri su montirani na lokaciji trenutno najvećeg stambenog gradilišta na dva sprata sa nadstrešnicom i stubištem.\nGrađevinski kontejneri, Kontejneri, Montažni kontejneri, Reference\nKontejnerski objekat u Kazahstanu\nKompanija „EUROmodul“ uspešno je završila izradu i isporuku objekta izgrađenog od 64 „Flat pack“ kontejnara, za potrebe izgradnje I faze naselja za smeštaj radnika na nalazištu nafte u Kazahstanu.\nKontejnersko naselje “Planum”\nEUROmodul je uspešno realizovao ugovor sa „GP Planum“ o izradi i isporuci 54 kontejnera za smeštaj radnika koji rade na izgradnji deonice autoputa od Ljiga do Preljine.\nZa potrebe opremanja radionice JAT tehnike, za servisiranje Airbus-ovih aviona, EUROmodul je uspešno proizveo i isporučio 5 duplih spratnih jedinica.\nKamp u Sibiru RU\nPrva faza izgradnje kampa u Sibiru za potrebe ruskog partnera je uspešno završena. U toku su pripreme za realizaciju druge faze koja će se realizovati u surovim uslovima zime u Sibiru kada se temperatura spušta i do -50 C.\nNOVI KONTEJNERSKI OBJEKAT U ŠVAJCARSKOJ\nKompanija EUROmodul nastavlja izvoz svojih proizvoda na tržište Švajcarske. Ovog puta u pitanju izgradnja dvospratnog poslovnog objekta površine 260 m2 koji se „gradi“ od EUROstandard kontejnera. U pitanju je nastavak realizacije ugovora o dugoročnoj poslovnoj saradnjisa našim distributerom u Švajcarskoj.


EU uvela novo pravilo za vozače - 03.02.2022, Sputnik Srbija\nU sredu su na snagu stupila nova pravila Evropske unije kojima se reguliše tržište transporta. 03.02.2022, Sputnik Srbija\nVelika je promena što će vozači kamiona koji će prevoziti robu van svojih država gde im je sedište, morati da budu plaćeni prema minimumu u toj državi.U praksi, ako vozač kompanije registrovane u Hrvatskoj bude prevozio robu iz Nemačke za Francusku, moraće za to da bude plaćen prema minimalnoj satnici u tim državama, piše „Jutarnji list“. To se, kako se dodaje, ne odnosi na vožnju iz svoje u drugu državu i nazad.Vozači će, takođe, morati na prvom parkiralištu pri ulasku u drugu članicu Evropske unije da registruju prelazak i stave znak te države.Kasnije tokom ovog meseca stupaju na snagu i druga pravila, uključujući i ograničeni rok u kojem vozači kamiona mogu da obavljaju delatnost u državi van matične zemlje. Cilj ovih promena je da se zaustavi praksa da vozači iz Poljske, Rumunije ili Bugarske voze robu na relacijama između drugih država članica, a znatno manje plate dobijaju u svojim državama.Ove će promene, kako konstatuje list, biti povoljnije za same vozače, ali će verovatno uticati na rast cena prevoza.\nsvet, svet – ekonomija, ekonomija, evropska unija (eu)\nU sredu su na snagu stupila nova pravila Evropske unije kojima se reguliše tržište transporta.\nVelika je promena što će vozači kamiona koji će prevoziti robu van svojih država gde im je sedište, morati da budu plaćeni prema minimumu u toj državi.\nU praksi, ako vozač kompanije registrovane u Hrvatskoj bude prevozio robu iz Nemačke za Francusku, moraće za to da bude plaćen prema minimalnoj satnici u tim državama, piše „Jutarnji list“. To se, kako se dodaje, ne odnosi na vožnju iz svoje u drugu državu i nazad.\nVozači će, takođe, morati na prvom parkiralištu pri ulasku u drugu članicu Evropske unije da registruju prelazak i stave znak te države.\nKasnije tokom ovog meseca stupaju na snagu i druga pravila, uključujući i ograničeni rok u kojem vozači kamiona mogu da obavljaju delatnost u državi van matične zemlje. Cilj ovih promena je da se zaustavi praksa da vozači iz Poljske, Rumunije ili Bugarske voze robu na relacijama između drugih država članica, a znatno manje plate dobijaju u svojim državama.\nOve će promene, kako konstatuje list, biti povoljnije za same vozače, ali će verovatno uticati na rast cena prevoza.\nDa li novi propisi u EU znače i više posla za srpske majstore\n18 Decembar 2021, 14:43


Vazdušni prostor i dalje zatvoren – Nadlanu.com\nVazdušni prostor i dalje zatvoren\nBEOGRAD, 17. aprila 2010. (Beta-AP) - Oblak pepela koji se proširio iz vulkana na Islandu poremetio je avionski saobraćaj u gotovo celoj Evropi pa će u većini evropskih zemalja vazdušni prostor i narednih sati ostati zatvoren.\nVazdušni prostor Velike Britanije ostaće zatvoren u subotu najmanje do ponoći po Griniču (GMT), odnosno dva posle ponoći po srednjoevropskom vremenu. Britiš ervejz otkazao je i za nedelju sve letove u unutrašnjem saobraćaju. Nad Nemačkom će vazdušni prostor, kako je najavljeno, ostati zatvoren za sada do subote u dva sata posle ponoći. Aerodrom u Parizu i dvadesetak aerodroma na severu Francuske ostaće zatvoreni u najmanju ruku do ponedeljka ujutro.\nŠvajcarska namerava da otvori svoj vazdušni prostor u subotu u 20.00 sati. Nebo nad Austrijom biće za avionski saobraćaj zatvoreno do daljnjeg. Belgijska nacionalna aviokompanija otkazala je sve letove do ponedeljka u podne, a vazdušni prostor Belgije biće zatvoren najmanje do subote u 20.00. Španska kompanija Iberia erlajnz otkazala je do daljnjeg sve letove, osim onih koji Španiju povezuju sa Portugalom, južnom Italijom, Grčckom i Turskom.\nOd skandinavskih zemalja, vazušni prostor Švedske i Finske ostaće zatvoren do daljnjeg, dok bi u Danskoj, kao i u Baltičkim zemljama, avionski saobraćaj trebalo da proradi noća, dva sata posle ponoći. Otvoren je samo vazdušni prostor na severu Norveške. U Češkoj avionskog saobraćaja neće biti do sutra u podne. U Sloveniji su zatvoreni međunarodni aerodromi u Mariboru i Portorožu, a u Hrvatskoj su letovi obustavljeni na aerodromima u Zagrebu i Osijeku, kao i u vazdušnim lukama na zapadu zemlje.


SD u Podgorici osvojio 2.191 glas više nego na parlamentarnim izborima - CdM\nSD u Podgorici osvojio 2.191 glas više nego na parlamentarnim izborima\nSocijaldemokrate su poslije održanih lokalnih izbora 27. maja potvrdile da su važan faktor na političkoj sceni u svim lokalnim sredinama, uključujući i Podgoricu, u kojoj glasa više od četvrtine ukupnog biračkog tijela Crne Gore, poručio je predsjednik SD Glavnog grada Đorđe Suhih.\n“Socijaldemokrate su na ovim lokalnim izborima osvojile 2.191 glas više u odnosu na rezultat sa parlamentarnih izbora u Glavnom gradu 2016. godine, što predstavlja porast od 75 odsto”, dodao je on.\nSuhih je istakao da sjajnom izbornom rezultatu Socijaldemokrata u Podgorici, sasvim sigurno su doprinijeli i odlični rezultati rada lokalnih funkcionera ove partije u prethodne tri i po godine.\n“Ovi izbori su pokazali da socijaldemokratija živi i jača u svim djelovima Crne Gore, te da smo jedina partija koja uz konstantan rast podrške može da se pohvali i činjenicom da u svim sredinama ima predstavnike u lokalnim parlamentima. Ubjedljiva pobjeda snaga koje se zalažu za građansku, multietničku i evropsku Crnu Goru omogućava da se pomenuta većina fokusira na dinamičan razvoj svih sredina, čemu će Socijaldemokrate dati doprinos i u kadrovskom i programskom smislu”, poručio je Suhih.\nOn se zahvalio građankama i građanima Glavnog grada koji su dali povjerenje SD-u i svim članovima, aktivistima i simpatizerima ove partije koji su, kako je istakao, svojim zalaganjem dali nemjerljiv doprinos sjajnom rezultatu.\nTagoviPodgorica rezultat SD\n8 Komentara na "SD u Podgorici osvojio 2.191 glas više nego na parlamentarnim izborima"


Gradnja Parka ljubavi i dajak pristaništa u Banjaluci počinje na proljeće\nNaslovna/Banjaluka/Gradnja Parka ljubavi i dajak pristaništa u Banjaluci počinje na proljeće\nGradnja Parka ljubavi posvećenog legendarnoj Safikadi i dajak pristaništa, novih turističkih lokacija, počeće na proljeće iduće godine nakon što ove godine bude završena administrativno-tehnička dokumentacija.\nU Planu kapitalnih investicija grada za period od 2018. do 2020. godine, koji je usvojen na posljednjoj sjednici Skupštine grada, navedeno je i nekoliko turističkih atrakcija koje bi trebalo da budu novi turistički lokaliteti.\nOvi novi lokaliteti odnose se na turističku komunalnu infrastrukturu i to na izgradnju Parka ljubavi “Safikada” i dajak pristaništa.\nNatalija Trivić, načelnica Odjeljenja za kulturu, turizam i socijalnu politiku, rekla je da će se nakon usvajanja tog plana ove godine raditi na idejnim i projektnim rješenjima izgleda lokacije.\n“Na dnevnom redu sljedeće sjednice Skupštine grada biće i regulacioni plan užeg centra grada sa prijedlogom gdje bi ove lokacije trebalo da budu”, rekla je Trivićeva.\nDodala je da bi Park ljubavi “Safikada” trebalo da bude u užem centru grada, a dajak pristanište uz Vrbas, ali da neće znati tačno na kojim lokacijama dok ne bude održana sjednica gradskog parlamenta.\nPrema njenim riječima, nakon usvajanja regulacionog plana, resorno odjeljenje će početi izradu određene dokumentacije, koja se odnosi na idejna i projektna rješenja glavnog projekta.\nU ovoj godini biće završena administrativno-tehnička dokumentacija, odnosno sama priprema projekta tehničke izvodljivosti da bi se u rano proljeće naredne godine počelo sa njihovom izgradnjom. Dok se ova procedura završi i usvoji regulacioni plan, građevinska sezona s odlaskom ljeta ove godine biće zaključena.\n“Atrakcije prodaju proizvod, a ovo je samo jedna od turističkih ponuda koje bi već trebalo da budu naredne sezone. Dodatno smo razgovarali sa Odjeljenjem za komunalne poslove da se u planu sredstava za narednu godinu usvoji i jedan akcioni plan za turističku komunalnu infrastrukturu za ove projekte”, dodala je Trivićeva.\nIstakla je da će se u okviru kapitalnih investicija raditi na poboljšanju kulturnih objekata te nastaviti adaptacija tvrđave Kastel, što sve zajedno čini dio kulturnog turizma.\nGrađani smatraju da bi idealno mjesto za izgradnju ovog parka bilo u blizini tvrđave Kastel, jer je njena priča vezana za Kastel.\nDajak pristanište bilo bi koncipirano sa tri pristaništa uz pristupne obale Vrbasa, sa mjestom za prodaju karata.\nUsluge vožnje pružale bi licencirane turističke agencije koje su akreditovane da vrše prevoz putnika na vodi, a Turistička organizacija grada bila bi nosilac projekata u smislu same organizacije usluge.\nU idejnim razmišljanjima Park ljubavi “Safikada” zamišljen je tako da sadrži svjetleću fontanu.\nizgradnja park ljubavi Vrbas\n„Proljeće u Banjaluci“: Sajam rukotvorina u Parku “Petar Kočić”\n“Ježeva kućica” u Dječijem pozorištu RS: Udahnut novi život voljenoj basni\nSkup “Pravda za Davida”: “Nečasni ljudi isprljaše sve, pa zar treba ćutati na loše”


Anketa: Grci najviše veruju Sirizi\nM. D.\t 29. avgusta 2015. 00:00\nNa predstojećim prevremenim izborima u Grčkoj, Koalicija radikalnih levih snaga (Siriza) Aleksisa Ciprasa imaće poziciju najjače partije, ali većina birača smatra da je Cipras doneo pogrešnu odluku tražeći novi mandat, pokazuju rezultati danas objavljene prve značajnije ankete posle njegove ostavke.\nSirizu je na izborima, najavljenim za 20. septembar, spremno da podrži 23 odsto anketiranih, navodi se u istraživanju javnog mnjenja kompanije “ProRata” objavljenom u dnevniku “Efemerida ton Sindakton” (Syntakton).\nNa drugom mestu je konzervativna Nova demokratija (ND) sa 19,5 odsto poverenja birača, dok su po popularnosti iza nje ultradesna Zlatna zora (Hrisi avgi) sa naklonošću 6,5 odsto ispitanika i Komunistička partija Grčke, koju bi podržalo pet odsto glasača.\nZa Svegrči socijalistički pokret (PASOK) glasalo bi 4,5 odsto, za Potami (Reku) četiri odsto a za novoformirano Narodno jedinstvo (Laiki enotita) koje se otcepilo od Ciprasa, 3,5 odsto, od ukupno 1.000 anketiranih.\nPrenoseći anketu, RIA Novosti navodi da Siriza gubi popularnost, i podseća da je do potpisivanja trećeg paketa kreditne pomoći ta koalicija imala do 20 odsto više poverenja od ND, a da je na izborima 25. januara osvojila 36 odsto glasova birača.\nMogući partneri Sirize – Nezavisni Grci, po anketi, neće preći cenzus od tri odsto potreban za ulazak u parlament, jer su dobili tek dva odsto poverenja.\nPrema tom istraživanju, 64 odsto Grka veruje da je Cipras pogrešio tražeći novi mandat, dok 68 odsto smatra da Grčka treba da ostane u zoni evra po svaku cenu, čak iako to podrazumeva dalje restriktivne mere, prenosi Rojters.\n“Odgovori na ova dva pitanja nameću zaključak da bi prevremeni izbori mogli da koštaju (bivšeg) premijera i Sirizu”, navodi grčki list.\nCipras je 20. avgusta podneo ostavku, nakon čega je predsednik Prokopis Pavlopulos – kako je predviđeno Ustavom, trodnevni mandat za formiranje vlade poveravao liderima ND Vangelisu Mejmarakisu i Narodnog jedinstva Panajotisu Lafazanisu, ali oni nisu uspeli da se dogovore sa drugim strankama o formiranju vlade.\nNije uspeo ni naknadni pokušaj Pavlopulosa da formira vladu nacionalnog jedinstva, zbog čega je mesto vršioca dužnosti predsednika vlade do prevremenih parlamentarnih izbora povereno predsednici Vrhovnog suda Vasiliki Tanu-Hristofilu (65), prvoj ženi na mestu premijera u Grčkoj.\nPo Ustavu, predsedniku jednog od tri najviša suda u Grčkoj poverava se mandat za vođenje prelazne vlade, a čelna mesta dva suda bila su upražnjena, izvestila je agencija ANA.\nTanu-Hristofilu sinoć je položila zakletvu i preuzela dužnost od Ciprasa.\nCipras je tokom susreta koji je trajao blizu sat vremena rekao da će učiniti sve da izbori proteknu u civilizovanoj atmosferi, dok je nova premijerka rekla da je glavna uloga vlade sprovođenje poštenih izbora, ali da će morati da se bavi i ključnim pitanjima, kao što je migrantska kriza.\nPrema izvorima grčke novinske agencije, nova vlada imaće 22 člana, od kojih će ministar finansija biti Jorgos Hulijarakis, privrede Nikos Hristodulakis, spoljnih poslova Petros Milivijatis, odbrane Joanis Jangos unutrašnjih poslova Antonis Manitakis, a ministar za rad Dimitris Mustakas.